Све што треба да знате о Трамповим трговинским ратовима - Нови Стандард\nSve što treba da znate o Trampovim trgovinskim ratovima\n02.07.2018. 14:11 02.07.2018.\nTrampovi trgovinski i ekonomski ratovi su pokušaj da se pola veka kasnije ponovi nešto što je uspelo sedamdesetih\nJedini novitet tekućeg ekonomskog rata Trampove administracije, tog kalkulisanog napada na prijatelje i neprijatelje od Rusije preko Kine, Irana i Venecuele do EU sredstvom poznatim i kao ,,tarifni rat“, jeste predsednik koji koristi tvitove kao oružje za dezorijentisanje protivnika. Vašington makar od početka sedamdesetih godina prošlog veka pribegava sličnoj taktici ekonomskog ucenjivanja i destabilizacije kako bi nametnuo nešto što je postalo globalna dominacija, i to ne američkih proizvoda, nego dolara kao svetske rezervne valute. Gotovo pet decenija, od 15. avgusta 1971, Vašington i Volstrit koriste svoju dominantnu poziciju da nametnu naduvani papirni dolar celom svetu, stvaraju finansijske mehure i posledično nagomilaju dug do nemogućih razmera, što u konačnici vodi ka kolapsu.\nNajvažnija stvar koju treba razumeti o tzv. Trampovim ,,trgovinskim ratovima“ jeste da njihova svrha uopšte nije trgovinska, tj. da ispravi trgovinske disbalanse koje Amerika ima sa izvoznim partnerima. Svet u kojem je to bilo bitno su Nikson i njegovi savetnici 1971. u velikoj meri poslali u istoriju.\nOd 1971. je američka ekonomija pretvorena u izvor finansijskih prihoda, što praktično znači da su Sjedinjene Države od zemlje koja se primarno oslanja na proizvodnju industrijskih dobara postale zemlja u kojoj je jedini cilj svih investicija pravljenje novca od novca. Kompanije poput Dženeral motorsa, koji je krajem šezdesetih bio najveći proizvođač automobila i kamiona na svetu, samo srce američke ekonomije, namamljene su u spekulacije korišćenjem GMAC auto pozajmica kako bi pravile opklade u ,,svetskom ekonomskom kazinu“, opklade koje su pošle nizbrdo nakon što je mehur američkih nekretnina pukao marta 2007, a Dženeral motors bio nacionalizovan dok su mega banke Volstrita spasavane novcem poreskih obveznika i Federalnih rezervi.\nOvaj proces, koji sam detaljno objasnio u svojoj knjizi ,,Bogovi novca“, trajao je decenijama. Do 2000. godine, banke Volstrita i investicioni fondovi su praktično dominirali čitavom američkom ekonomijom. Proizvodni poslovi su oterani preko okeana, ,,autsorsovani“, i to ne od strane Kineza ili Nemaca ili drugih ,,pohlepnih lopova“ koje optužujemo, nego pritiskom istih tih banaka sa Volstrita koje od osamdesetih podstiču korporacije da se fokusiraju samo na vrednost svojih akcija, a ne na kvalitet svojih proizvoda. „Kupovina kontrolnog paketa“ i „akcionarska vrednost“ su postale glavne reči. Direktori firmi su nestajali ukoliko banke Volstrita nisu odobravale njihovo poslovanje. Ono do čega je to dovelo jesu SAD kao najvećim delom ekonomija usluga, kao prezaduženošću naduvena potrošačka ekonomija umesto veliki industrijski lider. Takozvanih ,,1 posto“ američkih oligarha zahtevaju sličan danak i od ostatka sveta kako bi održali neodrživo. Trampov trgovinski i ekonomski rat je očajnički pokušaj da se pola veka kasnije ponovi nešto što je uspelo sedamdesetih.\nEkonomski destruktivna transformacija nekada velike američke industrijske ekonomije imala je svoje korene u transformacijama iz sedamdesetih. Dominacija kejnzijanske ekonomije nakon tridesetih, u kojoj se smatralo da država deficitiranim finansiranjem može da ublaži negativne efekte recesija ili depresija, utrla je put onome za šta je Džon D. Rokfeler III u knjizi ,,Druga američka revolucija“ tvrdio da bi trebalo da bude režim deregulacije, privatizacije državnih preduzeća poput elektrodistribucije, vodovoda i autoputeva. Istovremeno su Volstrit i američki finansijski establišment na čelu sa Rokfelerom promovisali ideologe slobodnog tržišta iz Mont Pelerin društva okupljene oko ekonomiste sa Univerziteta u Čikagu Miltona Fridmana. Fridman je postao guru ekonomije slobodnog tržišta, a osamdesetih je savetovao Ronalda Regana i Margaret Tačer. Njegova dogma slobodnog tržišta je postala uzidana u Međunarodni monetarni fond i korišćena je za nametanje ekonomskih šok terapija i deregulacije širom latinske Amerike i bivših komunističkih ekonomija Sovjetskog Saveza i Istočne Evrope.\nKljučni momenat današnjeg tarifnog i ekonomskog rata Vašingtona seže unazad do 15. avgusta 1971, kada je predsednik Nikson odlučio da unilateralno odvoji zlato od američkog dolara.\nNIKSONOVA IGRA TRGOVINSKOG RATA\nOdluka predsednika Niksona iz avgusta 1971. da ukine konvertibilnost američkog dolara za zlato bila je ključni deo nečega što se pretvorilo u daleko veću transformaciju koja je iznedrila gigantski globalni dug koji danas iznosi neverovatnih 233 biliona dolara. Veliki deo tog duga je denominovan u dolarima i drže ga centralnle banke poput kineske, japanske ili zemalja članica EU.\nMnogo pre leta 1971. je američka administracija dala zeleno svetlo Kongresu da usvoji kaznene de facto trgovinske restrikcije prema svojim velikim trgovinskim partnerima – Japanu i evropskim saveznicima Evropske ekonomske zajednice (EEZ), a naročito prema Nemačkoj i Francuskoj. Krajem šezdesetih su se ekonomije Japana i EEZ drastično uzdigle iz ratne destrukcije, i to obnovom ekonomije tada najsavremenijim industrijskim tehnologijama. Poređenja radi, američki čelični mlinovi i fabrike automobila bile su produkti ranog doba i neposrednih posleratnih investicija. Nemački i francuski proizvodi bili su traženi ne samo u SAD.\nRezultat je bio taj da su te ekonomije počele da akumuliraju prilično velike količine dolara u svojim centralnim bankama – 1971. je oko 61 milijarde dolara duga bilo držano u inostranstvu. Pod ugovorenim obavezama Amerike iz 1944, centralne banke su u bilo kom trenutku mogle da zahtevaju američko zlato iz Federalnih rezervi za te dolare. Zalihe zlata Federalnih rezervi su početkom 1971. pale sa 25 milijardi dolara na 12 milijardi, a taj trend se produbljivao dok je sve više centralnih banaka brinulo o vrednosti njihovih prenaduvanih dolara. Vašington i Volstrit su klauzulu o zameni za zlato iz Breton-Vudsa posmatrali kao albatrosa koji bi mogao da otkine dramatičan komad američke svetske moći.\nZLATO I DOLARI\nUkidanju zamene za zlato je prethodila ucena Vašingtona upotrebom novog kongresnog zakona koji je nametao uvozne kvote na tekstil i cipele iz Evrope i drugih krajeva sveta. Bilo je zaprećeno da će se kvote proširiti na evropske automobile i druge proizvode.\nSedamdesetih je američka trgovinska politika zapravo bila jako slična onoj kojoj će gotovo pola veka kasnije pribegavati Tramp. Maja 1970. je tadašnji ministar finansija Dejvid Kenedi pretio da ukoliko američki trgovinski partneri ne preduzmu korake kojim bi dopustili Americi da poveća izvoz, Kongres će preduzetu korake da ograniči uvoz u Sjedinjene Države. ,,Nisu li suficitarne države te koje imaju posebnu odgovornost da preduzmu pozitivne mere u cilju eliminacije nesrazmere?“, pitao je Kenedi, znajući dobro da je glavni razlog za trgovinski disbalans činjenica da su američke korporacije kupovale evropske i azijske kompanije stvarajući suficit u tim zemljama, a da američki proizvodi više nisu konkurentni protiv evropskih i japanskih.\nVašington je pribegavao politici koju su Evropljani nazvali ,,benigno zanemarivanje“ kako bi dopustili privatnom kapitalu da slobodno teče (naročito u Nemačku) i ometa valutne odnose unutar EEZ. Nemački dolarski suficit je nabujao. Umesto da smanji vrednost prenaduvanog dolara, što bi bio korak koji bi podstakao američki izvoz i smanjio krizu, Vašington je zahtevao da zemlje EEZ, a pre svih Nemačka, uvećaju vrednost svojih valuta čime bi svoj izvoz učinile nekonkurentnim u ranjivim trenucima. U slučaju Japana, Vašington je zahtevao korekciju vrednosti jena od dvadesetak odsto, pod pretnjom suočavanja sa tarifnim restrikcijama pojedinih kategorija japanskog izvoza u Sjedinjene Države. Niksonov ministar trgovine, Mauris Stens, zauzeo je agresivan stav prema Evropi. Izjavio je: ,,Na mnogo načina smo bili Ujka Glupko za ostatak sveta“.\nAmerički ekonomista Majkl Hadson je to opisao ovako: ,,Amerika je bacila rukavicu u lice Evropi i Aziji: ili ćete se pokoriti ili ćete uzvratiti pod uslovima u kojim je prikladna taktička maksima – ne kači se s jačim od sebe osim ako možeš da ga ubiješ“. Umesto toga su se ukopali i pokorili. Američki trgovinski zakon je bio deklaracija da su SAD i samo SAD, kao dominantna svetska sila, oslobođene GATT i drugih pravnih sporazuma koje su imale sa partnerima.\nTada predvođene Francuskom, centralne banke EEZ – osim Nemačke u kojoj je Vašington uložio ogroman pritisak na predsednika Bundesbanke Karla Blesinga – su nastavile da svoje dolarske viškove menjaju za zlato. Kada su nemački zvaničnici već 1966. nagovestili da razmišljaju o zameni svojih rastućih dolarskih suficita za američko zlato, Vašington je zapretio šefu Bundesbanke Karlu Blesingu da će se američke trupe povući iz Nemačke ukoliko Nemačka prestane da ,,podržava“ dolar.\nKako bi uklonio pretnju bilo kakvih potonjih namera saveznika da menjaju dolare za zlato, Ričard Nikson je, uz pomoć tadašnjeg pomoćnika ministra finansija Pola Vokera (inače bivšeg izvršnog direktora Rokfelerove Čejz banke), objavio trajno zatvaranje mogućnosti zlatne razmene. Nikson je istovremeno uveo uvoznu tarifu od 10 odsto na veći deo američkog uvoza kao ucenjivačku polugu uticaja kojom bi primorao EEZ i Japan da prihvate neograničene dolare koji više nisu imali pokriće u zlatu, dolare čija je nominalna vrednost bila naduvavana šokantnim tempom. Računajući inflaciju po merilima američke vlade, za hranu, odeću i druge potrepštine koje je američki državljanin 1970. mogao da kupi za 385 dolara, danas bi mu trebalo 2529 dolara. To je direktna posledica Niksonovog odvajanja dolara od zlata.\nJednim pokretom penkala, Nikson i Volstrit su uklonili pretnju zlatnog poklopca na inostrana dolarska zaduženja. Dug je nabujao, a Vašington i Volstrit danas imaju dolarizovani sistem svetske trgovine u kojem sankcije američkog ministarstva finansija postaju omiljeno oružje u ratu za primoravanje prijatelja i neprijatelja da se povinuju Vašingtonu. Da li je Kina spremna da se suprotstavi tom dolarskom sistemu dok veliki deo njene visokotehnološke proizvodnje i dalje zavisi od američkih čipova i procesora i drugih sofistikovanih tehnologija? Upravo tu zavisnost Si Đinpingova strategija ,,Made in China 2025“ nastoji da eliminiše. Slično tome, korporacije iz EU sa velikom prodajom u Americi su ranjive pred rizikom sekundarnih sankcija ukoliko nastave da trguju naftom i drugim investicijama sa Iranom.\nDanas američki predsednik Tramp tvituje pretnje protiv Nemačke ili Kine, optužujući ih bez ikakvih osnova da su ,,valutni manipulatori“ i zahteva da NATO saveznici drastično uvećaju svoje troškove za privilegiju potčinjenosti dominaciji Pentagona. U američkom ekonomskom ucenjivanju se od sedamdesetih promenio stil, ali ne i suština.\nF. Vilijam Engdal je konsultant za strateške rizike i predavač, diplomirani politikolog Prinston Univerziteta i autor bestselera o nafti i geopolitici.\nSvetVilijam Engdaldolarzlatni standardzlatoKinaNiksonTrampTrgovinski ratovi


TEŽAK SKORO 200 MILIJARDI $\nFrancuski biznismen Bernar Arno novi je najbogatiji čovek na svetu, sudeći prema Forbsovoj listi.\nBogatstvo koje poseduje Bernar Arno procenjuje se na više od 192 milijarde dolara, a koje najvećim delom dolazi iz njegove multinacionalne kompanije i konglomerata LVMH. Ono je bilo dovoljno da na listi pretekne dosadašnjeg lidera liste najbogatijih Džefa Bezosa.\nOvaj Francuz koga često nazivaju i „papa u svetu mode“ je neprikosnoveno najbogatiji Evropljanin od 2018. godine kada je njegovo bogastvo procenjeno na nešto više od sedamdeset milijardi dolara.\nPoslednjih godina on je ozbiljnije ušao u ovu trku na globalnom nivou, gde je povremeno zauzimao neko od prvih pet mesta najbogatijih.\nKompanija LVMH je specijalizovana za proizvodnju i prodaju luksuzne garderobe koja u svom vlasništvu drži neke od najpoznatijih svetskih brendova kao što su Dior, Luj Viton, Henesi, Živanši, Loro Piana… Vrednost ove kompanije na tržištu je u konstantnom rastu poslednjih nedelja i po nekim procenama iznosi nešto manje od 400 milijardi dolara.\nSam Arno, kao i kompanija LVMH, ima veoma zanimljivu biografiju. Diplomirani inženjer koji po završetku studija na prestižnom fakultetu „École Polytechnique“ počinje da radi za očevu građevinsku firmu i već tada pokazuje i realizuje svoje vizionarske ideje.\nNakon nekoliko godina provedenih u firmi uspeva da ubedi oca da promene smer poslovanja u pravcu kupovine i trgovine nekretninama, sa akcentom na gradnju i razvoj turističkih kompleksa. Direktor kompanije je postao 1974. godine, a kompaniju je potpuno preuzeo od oca 1979. godine.\nNjegov ulazak u svet mode počinje 1984. godine kada pomoću partnera kupuje „Financière Agache“ i tako preuzima kontrolu nad „Boussac Saint-Frères“, kompanijom za proizvodnju tekstila, koja je posedovala Dior i prodavnicu „Le Bon Marché“. Odavde Arno kreće da gradi svoju imperiju.\nKrajem osamdesetih i početkom devedesetih godina Arno dolazi na ideju da skupi najjače brendove u Francuskoj i Evropi pod jedan krov i tako nastaje kompanija LVMH.\nNarednih godina kompanija je pripojila mnoge najpoznatije svetske brendove.\nDanašnji uspeh kompanije neoborivo dokazuje da Arno zasluženo nazivaju „papa mode“.\nOsnivač Alibabe Džek Ma nije viđen od oktobra,…\n2021-06-03T01:31:21+02:003 јуна, 2021|Čovek|


Ministar Trivan na skupu Geološkog zavoda Srbije: Razumno koristiti geološke resurse | Ministarstvo zaštite životne sredine\nMinistar zaštite životne sredine Goran Trivan izjavio je da moramo sačuvati prirodne resurse, a pre svega geološke jer su oni praktično nenadoknadivi.\nGovoreći na otvaranju 43. Generalnog sastanka organizacije Evropskih geoloških zavoda čiji je domaćin Geološki zavod Srbije, ministar Trivan je posebno istakao značaj vodenog dobra koji je usko povezan sa geološkim potencijalima.\nOn je naglasio neophodnost podizanja nivoa svesti kod svih činilaca u društvu o razumnom korišćenju geoloških resursa i zaštiti životne sredine uopšte.\n„Dužni smo da učinimo sve što možemo kako bismo sačuvali životnu sredinu i planetu za buduće generacije“, poručio je ministar Trivan.\nSkupu je prisustvovao i ministar rudarstva i energetike Aleksandar Antić, kome je ministar Trivan izrazio zahvalnost na dosadašnjoj svesrdnoj saradnji u brojnim projektima koji su bitni za zaštitu životne sredine u Srbiji.\nstudija životna sredina klimatske promene Ministar Drina otpad obaveštenja EU rešenje tretman otpada procena uticaja Trivan Studija o proceni uticaja zahtevi reciklaža


Snažan zemljotres na Novom Zelandu, dve žrtve, uzbuna na cunami i dalje\nM. K.\t 13. novembra 2016. 17:02\nPosle snažnog zemljotresa koji je pogodio najveći grad Južnog ostrva Novog Zelanda – Krajstčer, to ostrvo pogodio je cunami, javlja Rojters. Lokalni mediji pišu da je na severoistočnoj obali primećen talas visine dva metra. Civilna odbrana savetuje stanovnicima istočne obale Južnog ostrva da se evakuišu ka višim područjima.\nPrema podacima Američke geološke službe, zemljotres je bio jačine 7,4 jedinice Rihterove skale, dok lokalni Geonet navodi da je 6,6 jedinica i da se zemljotres osetio na većem delu Novog Zelanda, prenosi Rojters.\nNovozelandski list NZ Herald je preneo da je, prema navodima očevidaca, primećen cunami visine dva metra kod gradića Kaikoura.\nNajjači zemljotres u ovom veku: Broje se mrtvi, glavni grad Meksika…\nPronađena i šesta žrtva zemljotresa u Meksiku, strahuju da će potresi…\nZemljotres i cunami u Meksiku: Ljudi u panici istrčavali na ulice…\n“Čitava kuća se pomerala kao zmija, neke stvari su polomljene, a nestalo je i struje”, rekla je jedna od građanki Takake, grada koji je skoro na vrhu Južnog ostrva, a prenosi Rojters.\nNovi Zeland: Uzbuna na cunami i dalje, dvoje poginulih\nCivilna zaštita Novog Zelanda na Tviteru je objavila da upozorenje na cunami, izdato danas posle snažnog zemljotresa koji je pogodio centralni deo države, i dalje važi i upozorilo ljude da se klone plaža i vode.\n“Neobično snažne (vodene) struje će se nastaviti”, piše na zvaničnom Tviter nalogu ovog ministarstva.\nNovozelandski list “NZ herald” prenosi da su najmanje dve osobe poginule, jedna je žrtva srčanog udara, dok je druga osoba stradala u gradiću Kaikoura.\nMinistarstvo za civilnu zaštitu i vanredne situacije Novog Zelanda na Tviteru je ranije objavilo da će upozorenje na cunami ostati na snazi dok oni ne izdaju poruku o njegovom prekidu.\n“Pretnja je stvarna. Klonite se plaža”, piše na zvaničnom Tviter nalogu ovog ministarstva.\nRojters navodi da je nakon zemljotresa jačine 7,8 stepeni Rihterove skale i zvaničnog upozorenja na “razorne talase visine do pet metara u nekim područjima”, koje je usledilo, na hiljade ljudi koji žive na istočnoj obali Novog Zelanda napustilo domove bežeći ka višim područjima.\nNovozelandski list “NZ herald” navodi da je Gradsko veće najvećeg grada Južnog ostrva Krajstčerča objavilo da se očekuju talasi visine između tri i pet metara u narednih nekoliko sati.\nDnevnik navodi da je najteže pogođeno malo mesto Vajau koje je odsečeno od sveta pošto je potres uništio pristupne puteve. Navodi se da je nekoliko velikih autoputeva na Novom Zelandu zatvoreno zbog zemljotresa, da ima oštećenja na mostovima, kao i da je u glavnom gradu Velingtonu otvoren još jedna centar za evakuisane.\n“NZ Herald” je prethodno preneo da je, prema navodima očevidaca, primećen cunami visine dva metra kod gradića Kaikoura.\nCivilna zaštita je savetovala stanovnike istočne obale Južnog ostrva da se evakuišu ka višim područjima, što su neki od stanovnika mesta u blizini Velingtona i učinili.\nPremijer Novog Zelanda Džon Ki na Tviteru je naveo da se nada da su svi na sigurnom nakon zemljotresa i da Civilna zaštita procenjuje štetu.


PKS: Osniva se Sekcija za mlade preduzetnike | Novosti.RS\nSekcija će davati pomoć početnicima u biznisu i startapovima, da prevaziđu izazove u poslovanju, kao i da bolje razumeju položaj mladih.\n- Cilj nam je da unapredimo svest o značaju razvoja omladinskog preduzetništva u Srbiji, da mlade što više podstaknemo da, nakon završetka formalnog obrazovanja uđu u preduzetničke vode i započnu sopstveni posao - istakla je Branislava Simanić, direktorka Sektora preduzetništva PKS.\nSekcija će okupiti mlade ljude do 35 godina starosti, kao i startapove, a aktivnosti će biti usmerene na promociju preduzetništva i preduzetničkog duha, edukaciju, unapređenje znanja i veština.\n- Poseban fokus biće na procesima digitalizacije bez kojih je nezamislivo moderno poslovanje, a rad sekcije biće usmeren i na podršku mladima da digitalizuju poslovne procese kako bi njihovi biznisi bili konkurentni i održivi - objasnila je Simanić.\nPKS Preduzetništvo omladina razvoj\n16:30 (UŽIVO) ZVEZDA - PROLETER Nikolić udvostručuje vođstvo\n17:40 "DŽONSON I DŽONSON" VAKCINA I U EU: Najavljeno odobrenje još jednog cepiva protiv virusa korona\nFRANCUSKA ministarka za ekonomska pitanja Anjes Panije-Runaše saopštila je danas da će vakcina protiv kovida19 američkog proizvođača lekova „DŽonson i DŽonson“ verovatno biti odobrena za upotrebu u Evropskoj uniji početkom marta.


Osam vekova SPC, liturgija u Pećkoj patrijaršiji\nbeležavanje osam vekova autokefalnosti Srpske pravoslavne crkve nastavljeno je danas u Pećkoj patrijaršiji, gde su svečanu arhijerejsku liturgiju ovog jutra služili mitropolit crnogorsko-primorski Amfilohije i episkop raško-prizrenski Teodosije.\nMitropolit Amfilohije je u besedi poručio da je osam vekova autokefalnosti veliki i izuzetno značajan događaj, a da „sveta reč Božja nastavlja da se propoveda na svetom kosovsko-metohijskom prostoru”.\nOn je podsetio da su hrišćane i hrišćansku crkvu progonili i da je i svuda u svetu progone, a posebno na Kosovu i Metohiji i poručio: „Nije snaga u onima koliko ih ima na ovim prostorima, nego je snaga u onima koji su, neka ih je i malo, živi svedoci istine i koji svojim svedočanstvom prosvećuju i one koji žive zajedno sa njima”.\nJer, kako je rekao, „koliko je spasonosna ova svetinja za nas ove sabrane i pripadnike ovde u toliko je značajnija ova svetinja za ove druge, za našu braću Albance”.\nCentralna proslava jubileja SPC počela je pre dva dana liturgijom u manastiru Žiča uz prisustvo pet hiljada vernika, a večeras je u u Sava centru svečana akademija na kojoj će predsednik Srbije Aleksandar Vučić biti odlikovan ordenom Svetog Save, prenosi Tanjug.\nFoto: Tanjug/ TV Hram/ vostok.rs


PUTIN ODRŽAO GOVOR RUSKIM VOJNICIMA: Reči predsednika Rusije odjekuju svetom\nVladimir Putin, Foto: Printscreen, Profimedia\nMoskva će u ponedeljak velikom vojnom paradom obeležiti pobedu nad nacističkom Nemačkom\nObjavljeno: 08.05.2022. 16:27h\nRuski predsednik Vladimir Putin rekao je u nedelju da će „kao i 1945. pobeda biti naša”, poredeći poređenja između događaja iz Drugog svetskog rata i sukoba u Ukrajini, u poruci uoči Dana pobede nad fašizmom.\n„Danas se naši vojnici, kao i njihovi preci, bore rame uz rame da oslobode svoju domovinu od nacističke prljavštine, uvereni da će, kao 1945. godine, pobeda biti naša“, rekao je Putin u poruci u nedelju stanovnicima bivšeg sovjetskog bloka. kao i one iz separatističkih regiona istočne Ukrajine.\nVladimir Putinfoto: Printscreen/Telegraf\n„Danas je naša zajednička dužnost da sprečimo oživljavanje nacizma, koji je naneo toliko patnje narodima raznih zemalja“, dodao je ruski predsednik, izrazivši želju „da nove generacije budu dostojne sećanja na svoje očeve i dedovi“.\nUz vojnike, Putin je pomenuo i civile koji su delovali iznutra, „i razbili nacizam” uprkos nebrojenim žrtvama.\n„Nažalost, nacizam danas ponovo raste“, rekao je Putin u delu govora Ukrajincima.\n„Naša je sveta dužnost da sprečimo ideološke naslednike poraženih“ u „Velikom otadžbinskom ratu“, kako ga Moskva naziva, od „osvete“.\nOn je svim građanima Ukrajine poželeo „mirnu i pravednu budućnost“.\nMoskva će u ponedeljak velikom vojnom paradom obeležiti pobedu nad nacističkom Nemačkom.\nRusko pravdanje invazije na Ukrajinu 24. februara pravda se željom za „demilitarizacijom” i „denacifikacijom” Ukrajine.\nPUTIN UKRAJINCIMA ČESTITAO DAN POBEDE: Obratio se OVIM REČIMA\nKOJI JE PUTINOV SLEDEĆI KORAK? Ovo su opcije ruskog predsednika za Dan pobede\nVladimir PutinRat u UkrajiniRusijaUkrajinaGovorDan pobede nad fašizmom


SKC - Studentski kulturni centar Beograd - APOTEKAR JOZEFA HAJDNA\nOva opera predstavlja izuzetnu priliku za mlade operske pevače u Srbiji, ali i mogućnost da publika uživa u modernizovanom Hajdnovom delu koje do sada kod nas nije izvedeno.\nOperu organizuje Operosa akademija na čelu sa Teom Đorđević, režiju potpisuje Tadija Miletić, a umetnici će nastupati pod dirigentskom palicom Natalije Mićić. Gudački orkestar čine odabrani učenici muzičke škole „Mokranjac“. Glavne uloge tumačiće mladi operski pevači: Jovana Čurović, Marijana Šovran, Hana Ramujkić, Stevan Karanac, Roberto Jakini Virđili i Stefan Đoković koji na ovaj način žele da pokažu svoj talenat i približe ovu umetnost svojoj generaciji.\n„Apotekar“ je komična opera iz tri čina, a Jozef Hajdn je muziku napisao na libreto Karla Goldonija. Ljubavni četvorougao između siromašnog šegrta Megnonea, samouverenog mladog raskalašnika Volpina, džangrizavog i pohlepnog Sempronija i njegove štićenice - Grilete, čini operu „Apotekar“ komičnom, vedrom i uzbudljivom.


Dodik pozvao Izetbegovića da se izvini Srbima | Novine Toronto\nDodik pozvao Izetbegovića da se izvini Srbima\nSrpski član Predsedništva BiH i lider Saveza nezavisnih socijaldemokrata (SNSD) Milorad Dodik je pozvao lidera Stranke demokratske akcije (SDA) Bakira Izetbegovića da se izvini srpskom narodu zbog izjave da su Srbi loš narod, navodeći da Izetbegović svojim izjavama nije ponizio samo Srbe već sve narode koji žive na Balkanu.\n"Pozivam ga da jasno kaže da nije tako mislio i da je srpski narod jednako dobar kao i svi drugi narodi. Ukoliko se izviniš možda će ti Srbi oprostiti, jer na kraju smo pokazali da smo takav narod", rekao je on.\n"Kažu nema loših naroda ima samo loših rukovodstava. Nisam siguran. Jer, on (Milorad Dodik) se dodvorava jednom velikom broju ljudi koji žele balkansku politiku, koji žele sirovu politiku...", kazao je Izetbegović na Federalnoj televiziji.\nNa pitanje voditeljke da li govori o lošem narodu, on je odgovorio da "glasači koji njega (Dodika) drže žele njegovo bahato ponašanje".\nNa konstataciju voditeljke da su to teške reči, lider SDA je rekao "neka su, to je tako".\nDodik je danas kazao da Srbi neće vređati ni Izetbegovića, pogotovo ne Bošnjake, dodavši da su Izetbegovićeve izjave "rasističke" i da truju odnose među narodima u BiH.\n"To što je rekao, ne govori o nama Srbima, već o Bakiru Izetbegoviću. Naša najznačajnija istorijska pobeda je formiranje RS i za nas je neprihvatljivo da se njeno postojanje postavi kao problem za BiH", istakao je Dodik.\nKazao je da je "najviši vrh bošnjačke politike bio upleten u napad na (predsednika Srbije) Aleksandra Vučića u Srebrenici, što dokazuje činjenica da posle toliko vremena taj slučaj nije rešen".\n"U situaciji kada se borimo s pandemijom i drugim pitanjima, Izetbegović je izjavio za Srbe da su loš narod. Nije neočekivano, bilo bi neočekivano da neki Izetbegović misli drugačije", naveo je Dodik.\nPrema njegovim rečima, izjave lidera SDA su "razočaravajuće i opasne", dodavši da nema loših naroda, već da postoje loši pojedinci u narodima.\n"Izetbegović je napustio teren političke borbe i krenuo na teren borbe protiv Srba. Šta je rekao ili hteo da kaže kroz tu izjavu – da celi srpski narod stoji iza svog lidera ujedinjeno i podržava stavove koji štite taj narod? Ako sam ja taj lider onda mogu biti ponosan na tu izjavu", rekao je Dodik.\nJoš je rekao da svojim najvažnijim zadatkom smatra zaštitu interesa srpskog naroda i da to čini srčano, borbeno, kao i da neće odustati "od pozicioniranja srpskog naroda kako zaslužuje".Komentarišući Izetbegovićevu izjavu da "neće biti dobro ako stranci odu" iz BiH, Dodik je ocenio da to potvrduje da on sa strancima ima dogovor o zajedničkom cilju.\n"Što se nas tiče i SNSD-a, želimo stabilnost na ovim prostorima i mir i čvrsto stojim iza slova Dejtonskog mirovnog sporazuma", istakao je lider te stranke.Prema njegovim rečima, Izetbegovićeva izjava se može tretirati kao faktor nestabilnosti, s ciljem izazivanja nemira među narodima.


Podstrek za dalji razvoj odnosa Srbije i Nemačke: "Nigde nismo dobili ovakvu podršku kao u Bečeju" - Biznis Telegraf.rs\n15/01/20 | 16:13\nPodstrek za dalji razvoj odnosa Srbije i Nemačke: "Nigde nismo dobili ovakvu podršku kao u Bečeju"\nŠib je kazao da nemačke kompanije iz automobilske industrije imaju "dobar otisak na tlu Srbije i da u našu zemlju dolaze zbog obrazovane radne snage i infrastrukture.\nU Bečeju je danas otvoren novi pogon kompanije Knott Autoflex Yug, koja se bavi proizvodnjom delova za autoprikolice, a nova nemačka investicija u Srbiji, na samom početku 2020. godine, za ambasadora Nemačke Tomasa Šiba je "veoma dobar predznak za dalji razvoj srpsko-nemačkih odnosa".\nŠib je na svečanom otvaranju pogona za toplo cinkovanje u Bečeju, kojem je prisustvovao i predsednik Srbije Aleksandar Vučić, rekao da je svedok sve većeg interesovanja nemačkih preduzeća da posluju i investiraju u Srbiji, a da proširenje fabrike Knott Autoflex Yug pokazuje "optimistički doprinos za budućnost".\n- Ubeđen sam da će privredni odnosi dve zemlje da se dobro razvijaju, a Nemačka će i dalje podržavati Srbiju na njenom reformskom kursu i putu ka članstvu u EU - poručio je Šib koji je čestitao rukovodstvu i zaposlenima u fabrici Knott Autoflex Yug na otvaranju novog pogona i poželeo im uspeh u radu.\nDirektor Knott grupacije Nemačka Valentin Knott istakao je da ta kompanija nigde nije dobila podršku države i lokalne samouprave kao u Bečeju i na tome je posebno zahvalio predsedniku Srbije Vučiću.\n- Velika nam je čast i zadovoljstvo što danas sa predsednikom Vučićem slavimo otvaranje novog pogona - rekao je Knott - FOTO: TANJUG/ DRAGAN KUJUNDZIC\n- Velika nam je čast i zadovoljstvo što danas sa predsednikom Vučićem slavimo otvaranje novog pogona - rekao je Knott.\nOn je kazao da je "filozofija" poslovanja te grupacije da fabrike koje otvara u drugim zemljama imaju samostalnost u radu i da preuzumaju odgovornost za poslovanje.\n- Ne šaljemo svoje menadžere u druge zemlhe, potrebne su nam kreativne snage i znanja pojedinaca iz zemalja u kojima poslujemo - rekao je Knott navodeći primer generalnog direktora Knott Autoflex Yug Dragana Kneževa s kojim je grupacija 2003.godine osnovala fabriku u Bečeju.\nDodao je da u Bečeju radi snažan tim koji razvija fabriku, a otvaranje novog pogona je veliko postignuće za Srbiju i kompaniju čije je sedište u Mađarskoj.\n- Pre 100 godina smo bili u ratu, a danas smo zajedno i stvaramo novu celinu, a to radimo iz duha evropejstva. Želimo da sve nacije budu pod jednim krovom i zato podržavamo Srbiju na putu ka EU - poručio je Knott.\nDirektor i suvlasnik Autoflex Knott Mađarska Šandor Has Sabo kazao je da proširenje fabrike u Bečeju pokazuje kako privreda može da sarađuje na međunarodnom nivou i da briše granice.\nSabo je rekao da je kompanija u Bečeju osnovana pre 17 godina i da se za to vreme uspešno razvijala, te da su njihovi proizvodi danas prisutni na tržištima širom Evrope i sveta.\nGeneralni direktor Knott Autoflex Yug Dragan Knežev kazao je da je otvaranje pogona za toplo cinkovanje strateška investicija koja toj kompaniji omogućava da proširi obim proizvodnje, nastavi da razvija proizvode i ostvari veći izvoz.\nKako je rekao, reč je o najmodernikoj fabrici za toplo cinkovanje u Evropi koja je izgrađena prema najvišim standardima zaštite životne sredine.\n- Opremu smo nabavili od italijanskog proizvođača Gimeco, a za sve ostalo smo angažovali domaće firme - kazao je Knežev.\nKako je rekao, uporedo sa rastom investicija u Srbiji u svim privrednim oblastima, porasla je i tražnja za ovom vrstom zaštite čelika.\n- Mi smo u 2019. skoro 80 odsto potreba toplog cinkovanja uvozili iz susednih zemalja. Kapacitet naše linije je 20.000 tona, nama je potrebno 6.000 tona, a ostatak ćemo moći da ponudimo drugim firmama u Srbiji, koje još uvek uvoze ovu vrstu usluga - naveo je Knežev.\nOtvoren novi pogon fabrike Knott Autoflex u Bečeju: Radna mesta za 82 radnika


DOŠLO JE ZADNJE VRIJEME! Vučić o najavljenim protestima političkih partija: Zašto protestuju, malo im para...? - GlobalCir\nAleksandar Vučić je, odgovarajući na pitanja novinara u vezi s najavom protesta nekih političkih organizacija, rekao da takvi treba da “gutaju knedle” od sramote šta su ovoj zemlji uradili.\nMože, kaže, da razumije proteste malinara, na primjer, ali nema razumijevanja za političke proteste, jer ih najavljuju ljudi koji su “pokrali mnogo para, živjeli kao bubreg u loju, ljudi koji imaju na desetine i stotine miliona eura”.\nKako je dodao, jedni imaju 25 miliona eura, drugi dobijaju 200.000 od katarske ambasade iz Berlina ili više od pet miliona od hongkonškog eneregetskog magnata.\nMeđutim, primijetio je, izgleda da pare nedostaju, pa sada sve resurse ulažu u medije.\nVučić je naveo da niko ne smije da objavi bilo kakvu vezu između Dragana Šolaka i Dragana Đilasa, ljudi koji su varali cijelu zemlju iz Dajrekt medije oko njene prodaje i sakrivali preko osam ofšor kompanija. Naveo je da sada kažu da nema problema da to prodaju partnerima iz KKR, a uz to su dali NUNS-u beskamatnu pozajmicu, na šta kaže – “toliko o nezavisnosti”.\nRazgovarao je o tome sa nekim ambasadorima, ukazao na dvostruke aršine i da bi njega, da je on uradio nešto slično, objesili ne na Terazijama, nego u Briselu ili Vašingtonu, a sada ćute.\n“Sada ti kriminalci hoće da protestuju. Malo im para pa im sad treba malo vlasti, kako bi bili još bogatiji. Neka dođu da viču, vikaću i ja sa njima i nema problema. Samo nemoj da tražite od mene da te kriminalce postavljam za premijere ili nešto slično”, rekao je Vučić.\nUpitan da prokomentariše poruke opozicije, naročito Vuka Jeremića, novom gradonačelniku “da se više bori protiv korupcije”, Vučić je rekao da nije stigao da prati jučerašnju sjednicu, ali da onda kada dođe do toga da oni najokorjeliji govore o borbi protiv korupcije ostaje samo da slegnete ramenima i kažete “došlo je zadnje vrijeme”.\n“A vidjelo se da nisu naročito stručni”, rekao je Vučić. On je dodao i da novi gradonačelnik mora da vodi žešću borbu protiv korupcije.\nKOSOVO ILI GORIVO?! Glavni grad Srbije ostao blokiran: Pogledajte kako su Beograđani blokirali grad upozoravajući na previsoke cijene goriva


Trebinjskoj Bolnici uručena vrijedna donacija Evropske unije - Stigla dva respiratora i rendgen aparat | Trebinje Live\nTrebinjskoj Bolnici uručena vrijedna donacija Evropske unije - Stigla dva respiratora i rendgen aparat\nŠef Delegacije EU u BiH Johan Zatler uručio je danas Bolnici u Trebinju dva respiratora i rendgen aparat vrijednosti 233.300 maraka KM.\n"Ovdje smo da uručimo potrebnu opremu i da pokažemo da smo tu za vas kada postane teško", rekao je Zatler.\nOn je napomenuo da je donacija ranije stigla u još nekoliko bolnica na području cijele BiH.\n"Posljednje dvije sedmice su nam bile podsjetnik da kriza nije završena, brojke rastu i ovdje. Jako je važno pratiti savjete i postupati po njima", ističe Zatler.\nPrimopredaji ove donacije prisustvovao je mnistar zdravlja i socijalne zaštite Republike Srpske Alen Šeranić koji je zahvalio delegaciji EU na vrijednoj donaciji koja će, kako je rekao, biti od velikog značaja za medicinare koji rade sa oboljelim od virusa korona.\n"Zahvaljujem i na prethodnoj donaciji anesteziološkog aparata zajedno sa ličnom zaštitnom opremom, tako da je vrijednost donirane opreme trebinjskoj Bolnici od EU do sada oko 330.000 KM", istakao je Šeranić.\nŠeranić je zahvalio zdravstvenim radnicima koji su i sada i prije pokazivali požrtvovanost i opredijeljenost da stanovnicima ove regije pruže maksimalnu pažnju.\nVršilac dužnosti direktora Bolnice Trebinje za medicinska pitanja Stanko Buha rekao je da je današnja donacija od velikog značaja.\n"Sva oprema koja dolazi preko EU je kvalitetna i zato nam ovo znači. Molim građane da budu odgovorni i da se pridržavaju mjera", rekao je Buha.\nOn je istakao da se situacija kada je riječ o broju pacijenata na trebinjskom Kovid-odjeljenju iz sata u sat mijenja.\n"Imamo tri teža pacijenta koji su na kiseoniku, a nemamo nikoga na respiratoru", rekao je Buha.


Dunđer i Vujović uhapšeni\nBILEĆA: Milan Dunđer i Željko Vujović iz Bileće uhapšeni su nakon što su fizički napali odbornika SNSD-a u Skupštini opštine Bileća Radoslava Brčića, rekao je Srni načelnik Sektora policije Centra javne bezbjednosti Trebinje Siniša Laketa.\nBrčić je potvrdio Srni da je napadnut prilikom dolaska na svečanu sjednicu Skupštine opštine Bileća, te da je jedan od ljudi koji su ga napali Milan Dunđer, brat odbornika SRS "doktor Vojislav Šešelj" Dražena Dunđera\nOdbornik SNSD-a u Skupštini opštine Bileća Radoslav Brčić rekao je Srni da su ga danas napali ljudi bliski skupštinskoj većini dok je dolazio na svečanu sjednicu lokalnog parlamenta.\nOn tvrdi da su mu sa leđa prišli brat Dražena Dunđera, odbornika SRS "Dr Vojislav Šešelj", i još jedno lice i da su ga počeli udarati.\n"Oborili su me, slomili dva telefona i sat. Otrgnuo sam se i udaljio", kaže Brčić i dodaje da se javio u Dom zdravlja Bileća i da je slučaj prijavio policiji.\nBrčić kaže da ga je po dolasku u salu Skupštine opštine počeo da vrijeđa i psuje Dražen Dunđer.\n"Suprostavio sam se juče na sjednici njegovoj politici, jer smatram da opštinu Bileća vode u sunovrat. Bahato se ponaša godinama unazad", rekao je Brčić.\nZbog ove situacije svečanu sjednicu napustilo je pet odbornika SNSD-a, odbornik Ekološke partije, SP-a i Ujedinjene Srpske.\nNačelnik opštine Bileća Miljan Aleksić, koji je član SNSD-a, najoštrije je osudio napad na Brčića, navodeći da se takve stvari ne smiju dešavati i da svi imaju pravo na svoje političko mišljenje i stavove.\n"Iako je bilo predviđeno da se na početku obratim odbornicima to nisam učinio", rekao je Aleksić.


Vetropark i reverzibilna hidroelektrana zajedno mogu da pokriju čitavu potražnju za strujom na malom egejskom ostrvu Sifnos u Grčkoj. Lokalna energetska zadruga razrađuje hibridno rešenje, u koje će verovatno biti uključen fotonaponski sistem.\nZadruga za energetiku i razvoj Sifnosa namerava da učini ovo ostrvo s manje od tri hiljade stanovnika prvim u Kikladima koje će proizvoditi svu potrebnu struju iz obnovljivih izvora. Predala je dokumentaciju Regulatornoj upravi za energetiku (RAE) Grčke za hibridnu elektranu i izdala studiju u saradnji s Helenskim mediteranskim univerzitetom, HMU, sa Krita.\nTaj rad pokazuje da bi navedenim projektom potpuno mogle da se podmire potrebe za energijom u saobraćaju.\nSifnos bi imao struje za 16 dana čak i da vetar stane\nGlavnu ulogu bi igrale četiri vetroturbine od po tri megavata, a višak električne energije bi se skladištio pomoću reverzibilne hidroelektrane. Ona bi bila konstruisana tako da može da proizvede 860 megavat-sati, što je 16 dana prosečne potrošnje na malom egejskom ostrvu. Sistem bi mogao da bude još jači, tako što bi bila instalirana i solarna elektrana, navodi Kostas Soulis, predsednik asocijacije, koja se naziva i Sifnos Island Cooperative.\nPredložena reverzibilna hidrocentrala od 8,74 megavata upotrebljavala bi morsku vodu\nU periodima slabe potražnje za strujom, hidroelektrana bi pumpala morsku vodu u akumulaciju zapremine više od 1,1 miliona kubnih metara na 332 metra nadmorske visine. Zamisao je da budu montirane četiri pelton turbine ukupne snage 8,74 megavata i 12 centrifugalnih pumpi zbirnog kapaciteta 10,28 megavata. Potencijalna energija vode, ona koja se može iskoristiti padom, biće pretvarana u električnu u trenucima kad potražnja za strujom premaši proizvodnju vetroparka, na primer kada je vetar slab.\nVetrofarma će biti predimenzionirana, radi desalinizacije, proizvodnje zelenog vodonika\nPredložena lokacija je na severoistočnoj obali, dva i po kilometra od najbližih domaćinstava. Postrojenje praktično neće biti vidljivo iz naselja i turističkih destinacija. Mesto je van granica lokalnog područja uvrštenog u mrežu Natura 2000 i ne obuhvata arheološka nalazišta.\nOčekivani udeo viška energije u godišnjoj proizvodnji vetroparka procenjen je na preko 40 odsto, a prekomerni učinak može da se usmeri u desalinizaciju i proizvodnju zelenog vodonika za gorivo za plovila, otkriva studija. Autori su pozvali vladu Grčke da podrži projekat uz obrazloženje da može da se otplati u roku od osam godina.\nZadruga je saopštila da meštani mogu da se učlane tako što će platiti barem sto evra po osobi, a da nijedan pojedinac ne sme da drži više od 20 procenata ukupnog kapitala. U Grčkoj ima više modela za osnivanje energetskih zajednica ili zadruga.\nTamošnja vlada planira da transformiše način života na nizu malih ostrva pomoću obnovljive energije i projekata energetske efikasnosti, digitalizacije i uvođenja električnog prevoza. Takva mesta su sada uglavnom zavisna od agregata na dizel, a računi za struju na ostrvima se subvencionišu.\nTagovi: energetska tranzicija, energetske zadruge, energetske zajednice, hidroelektrane, obnovljivi izvori energije, reverzibilna hidroelektrana, solarne elektrane, vetroelektrane\nPočetna » Vesti » OIE » Ostrvo Sifnos će pomoću hibridne elektrane postati energetski nezavisno


Drugi deo izložbe "O fabrikama i radnicima" u Muzeju nauke i tehnike u Beogradu\nDrugi deo izložbe „O fabrikama i radnicima“ u Muzeju nauke i tehnike u Beogradu\nTanjug 7. decembra 2021. 15:10\nBEOGRAD – Drugi deo izložbe „O fabrikama i radnicima“ otvoren je danas u Galeriji 51 Muzeja nauke i tehnike u Beogradu i za javnost će biti dostupan do 15. februara 2022. godine.\n„Izložba prati istorijski period od oko 200 godina, koji predstavlja svojevrsni zaokruženi istorijski ciklus. To je krešendo i dekrešendo industrije na našim prostorima“, izjavio je na otvaranju profesor Elektrotehničkog fakulteta u Beogradu Miomir Mijić.\nOn je naveo da se proces industrijalizacije i potom deindustrijalizacije dogodio u određenim društvenim tokovima kojima se nije moglo odupreti, ali kraj tog ciklusa uveo je civilizaciju u sasvim novi istorijski period.\nRekao je i da industrija donosi nove zahteve koje nije lako ispuniti, a o čemu takođe govori ova postavka.\nIzložba predstavlja zajednički projekat Muzeja nauke i tehnike i Muzeja Jugoslavije i pripremio ju je kustoski tim ove dve institucije: Ada Vlajić, Rifat Kulenović, Jovana Nedeljković i Radovan Cukić.\nU fokusu kustosa Muzeja Jugoslavije bila je industrija kao složeni oblik udrživanja ljudi, dok su kustosi Muzeja nauke i tehnike fokus pomerili na tehnologiju sa procesima proizvodnje.\nIzložba može da se prati kroz pet ciljano izabranih industrijskih lokaliteta koji na paradigmatičan način predstavljaju razvoj i funkcionisanje industrije na ovim prostorima u različitim istorijskim, političkim i društvenim okolnostima.\nRealizaciju postavke podržalo je Ministarstvo kulture i informisanja.


FIFA popustila, kapiten Perua na Mundijalu, pio je „samo“ čaj od koke\nNaslovna / Fudbal / Svetsko prvenstvo u fudbalu / FIFA popustila, kapiten Perua na Mundijalu, pio je „samo“ čaj od koke\nPaulo Gerero će igrati na Svetskom prvenstvu u Rusiji\n2017-12-21 21:28 > 21:28\nKapiten reprezentacije Perua Paulo Gerero ipak će igrati na Svetskom prvenstvu u Rusiji jer mu je FIFA prepolovila kaznu od godinu dana van fudbala. Napadaču brazilskog Flamenga je na doping testu 5. oktobra posle utakmice protiv Argentine ustanovljeno je da je koristio kokain zbog čega je suspendovan godinu dana. FIFA je kasnije ublažila kaznu što znači da se vraća na teren 4. maja sledeće godine, samo 41 dan pre početka Mundijala. Ova vest obradovala je Gerera, koji je od početka demantovao da je koristio nedozvoljene suspstance.\nGerero je postigao pet golova u južnoameričkim kvalifikacijama i dao veliki doprinos plasmanu Perua na Mundijal posle 36 godina, uprkos tome što zbog kazne nije igrao u baražu protiv Novog Zelanda. Selekcija Perua na šampionatu u Rusiji igraće u grupi C sa Francuskom, Australijom i Danskom.\nKutinjo u Barseloni - Da li je konačno sve gotovo?\nVelika zimska rekonstrukcija u Partizanu - Evo ko je slobodan da ode!\nPuca bomba na Ostrvu - Murinjo obija banku kako bi doveo fenomenalnog fudbalera!\nNovakov povratak na teren na izuzetno neobičnom turniru!\nPrethodna Italija to ne pamti, RAI izgubio Mundijal, evo ko ga prenosi na „čizmi“


PORAZ KADETA PROTIV NEMAČKE – Sportski savez Beograda\nPočetnaVesti naslovnaPORAZ KADETA PROTIV NEMAČKE\nKadetska reprezentacija Srbije (generacija 2000.) odigrala je drugi meč u Grupi C, na UEFA Evropskom prvenstvu U-17 u Hrvatskoj i doživela poraz od Nemačke 1:3 (0:2). Posle startne pobede u duelu sa Republikom Irskom (1:0), izabranici selektora Perice Ognjenovića namerili su se na snažnog i zrelog protivnika, koji je bio konkretniji, efikasniji i srećniji. Nisu naši reprezentativci, ni u jednom periodu meča u Kostreni, bili inferiorni u odnosu na rivala… Naprotiv, dominirali su na terenu, promovisali ideju i kreaciju, ali je realizacija, naročito u prvom delu, zakazala. Sa druge strane, Nemci su teško dolazili do gola, ali lako su ih postizali?! Prvi sa penala, u 7. minutu, i to posle greške golmana Gordića, a drugi i treći, u 39. i 61. minutu, nakon mlakih reakcija srpske odbrane u našem šesnaestercu.\nIpak, nekakva uteha stigla je u 75. minutu kada je Stuparević, posle opravdano dosuđenog jedanaesterca, smanjio prednost Nemaca za konačnih 1:3 (0:2). Sledeći meč naši kadeti će odigrati protiv vršnjaka iz BiH, u sredu, 10. maja od 12.00 časova, i biće u prilici da, kao drugoplasirani, izbore plasman u četvrtfinale i dalji put kroz finalni turnir Evropskog prvenstva u Hrvatskoj.


Ukoliko Rekrorat ne ispuni zahtev pozvaćemo na blokadu - #PočeloJe\nUkoliko Rekrorat ne ispuni zahtev pozvaćemo na blokadu\nUdruženje #1od5miliona danas je na Konferenciji za novinare saopštilo da ukoliko Rektorat ne ispuni njihov zahtev da od Ane Brnabić zatraži razrešenje ministarske dužnosti Siniše Malog nastupa blokada.\nNa Konferenciji obratila se studentkinja Valentina Reković koja je najpre podsetila da je na nedavno objavljenoj Šangajskoj listi došlo do naglog pada Univerziteta u Beogradu za oko 100 mesta čemu je doprineo odlazak mladih naučnika iz zemlje.\n“Na tu situaciju direktno utičenastupile odlazak mladih naučnika koji perspektivu svog znanja ne vide u ovoj zemlji” istakla je Reković.\nOdliv mladih naučnika posledica je i afera lažnih diploma naših ministara i državnih funkcionera objasnila je.\n“Doktorska disertacija Siniše Malog koja je očigledni plagijat nije još uvek osporena, a da je plagijat potvrdile su sve žalbe koje su pristigle Odboru za profesionalnu etiku Univerziteta u Beogradu. Sa Rektorkom smo se na sastanku tokom blokade upozorenja složili da se ne zna da li je veća šteta proglasiti ovu disertaciju plagijatom ili plagijat ostaviti na Univerzitetu” rekla je Reković.\nReković je ispričala da se samo postavlja pitanja odgovornosti nadležnih organa.\n“Da li će Komisija FON-a ili Odbor Univerziteta imati hrabrost da preuzme odgovornost na sebe i zaključi već zaključeno i dokazano da je doktorat Siniše Malog plagijat” upitala je ona.\nPodsećamo da je blokada upozorenja Rektorata održana 19. jula u trajanju od dva sata, kada su studenti razgovarali sa Rektorkom i izneli svoje zahteve da Rektorat kao institucija od integriteta zatraži od predsednice vlade Ane Brnabić da razreši ministarske dužnosti Sinišu Malog kako bi nadležni organi radili bez pritksaka vlasti za koje znamo da postoje, i rešili pitanje sporne disertacije, ali i zaštitili narušen integritet Univerziteta.\nU opisu istorijata Univerziteta u Beogradu stoji da ne nakon zakona 1905. godine koji je zajemčio autonomiju Univerziteta stoji da je on centar otpora totalitarizmu, smatramo da tu funckiju treba da obavlja i u 2019. zaključila je ona.\n“Ukoliko do ispunjenja zahteva ne dođe, a podsećamo da se Rektorka na istom sastanku složila da rok ispunjenja zahteva bude septembar, pozvaćemo sve profesore, asistente, saradnike u nastavi i studente na blokadu Rektorata i odbranu autonomije i integriteta Univerziteta u Beogradu kao krovne organizacije visokog obrazovanja u Srbij” najavila je Reković.\nStudenti #1od5miliona u četvrtak vode Slobodnu zonu\n51. protest organizacije #1od5miliona – studenti i profesori u pobedničkom maršu!


Vučić razgovarao sa Raisijem: Razgovarali o trgovini, poljoprivredi, ali i aktuelnim svetskim dešavanjima\nPredsednik Aleksandar Vučić razgovorao je danas telefonom sa predsednikom Islamske Republike Iran Ebrahimom Raisijem o bilateralnim odnosima i razvoju ekonomske saradnje, naročito u oblasti poljoprivrede i trgovine, kao i u onim domenima u kojima za to postoje realne mogućnosti i obostrani interes.\nPredsednik je izdvojio oblasti sa velikim i nedovoljno iskorišćenim mogućnostima za saradnju, kao što su poljoprivreda i prehrambena industrija, ali i građevinarstvo, rudarstvo i energetika. On je zamolio iranskog predsednika za dogovor o dugoročnom snabdevanju Srbije azotnim đubrivom, što će obezbediti stabilnost za našu poljoprivredu u pogledu jednog od najvažnijih elemenata za dalji razvoj ove privredne grane, što je predsednik Irana prihvatio.\nDogovoreno je da će se razgovori i konačni dogovor na ovu temu dalje odvijati na ekspertskom nivou. Sagovornici su kao neke od ključnih dodatnih tačaka moguće saradnje istakli trgovinu proizvodima poput kukuruza i drugih žitarica, te goveđeg i junećeg mesa, ali i plasman srpskog semena i semenskog materijala, dok se razgovaralo i o potencijalima u pogledu zajedničkih investicija u oblasti proizvodnje mehanizacije i stočne hrane.\nVučić i lideri regiona na početku radova na terminalu za gas u Aleksandrupoliju, sastanak i sa Micotakisom\nVučić čestitao Ramazanski Bajram: U istinskom zajedništvu možemo da budemo spremni za odgovore pred izazovima savremenog sveta\nVučić je naglasio da Srbija izuzetno ceni principijelan stav Irana o nepriznavanju jednostrano proglašene nezavisnosti Kosova, kao i podršku po ovom pitanju. Raisi je još jednom potvrdio čvrsto opredeljenje Irana da nastavi da razvija svestrane odnose sa Srbijom i zahvalio predsedniku Vučiću na ličnom angažovanju na razvoju sveukupne saradnje.\nDvojica državnika su razgovarala i o aktuelnim zbivanjima na svetskoj političkoj sceni. Raisi je pozvao predsednika Vučića da poseti Iran, što je srpski predsednik sa zadovoljstvom prihvatio.\nAleksandar Vučić Ebrahim Raisi Islam Razgovor Poljoprivreda Trgovina\nVučić sa potpredsednikom Ekvatorijalne Gvineje: Neiskorišćeni potencijali u poljoprivredi, građevini i energetike, nastavljamo saradnju\nVučić sa šefom grčke diplomatije, razgovarali o bilateralnim odnosima, evrointegracijam i energetskoj krizi\nVučić razgovarao sa Ebrahimom Raisijem: Srbija zainteresovana da sa Iranom razvija saradnju


Tranzit Sunca u zodijačkim kućama | Astro Tarot centar, Horoskop, numerologija, bioritam, proricanje sudbine\nTranzit Sunca u zodijačkim kućama\nSunce se u svakom znaku zadržava oko 30 dana. Ovaj tranzit odnosi se na nove prilike i mogućnosti, poboljšanje saradnje, radosti zadovoljstvo. Najveći uticaj Sunca oseća se u prvih pet dana od prelaska u određenu kuću zodijaka.\nTranzit Sunca u I kući: Ukoliko Sunce formira harmonične aspekte u I kući osoba će se lakše suočiti sa mnogim situacijama i imati više samopouzdanja. Međutim, u neharmoničnim aspektima daje tendenciju ka egocentričnosti i većoj sebičnosti.\nTranzit Sunca u II kući: U povoljnim aspektima označava poboljšanje u području finansija, poslovnih pitanja i doprinosi boljem raspoloženju. Sunce u neharmoničnim aspektima u ovoj kući može biti naznaka materijalnih problema ili nepredviđenih rashoda.\nTranzit Sunca u III kući: Ako je u povoljnim aspektima ukazuje na popravljanje komunikacije i dolazak povoljnih novosti koje osoba čeka izvesno vreme. U nepovoljnim aspektima označava loše vesti.\nTranzit Sunca u IV kući: Kada Sunce formira dobre aspekte sa drugima planetama tada predstavlja porodičnu harmoniju i spokoj, ali u lošim aspektima najava ja potencijalnih konflikata sa članovima porodice ili neslaganju.\nTranzit Sunca u V kući: Ovo područje horoskopa se odnosi na zabavu i aktuelni tranzit prikazuje vreme većeg optimizma, radosnih trenutaka i sreće. Ako je u lošim aspektima moguće je pogoršanje u partnerskom odnosu i veće nezadovoljstvo.\nTranzit Sunca u VI kući: Označava vrlo povoljno razdoblje, poboljšanje u segmentu posla, nove prilike koje se tiču rada i zapošljavanja. U lošim aspektima prikazuje veći stres i napetost u radnom okruženju.\nTranzit Sunca u VII kući: Mnoge situacije mogu biti rešene u korist osobe, dok se u području partnerstva može očekivati pozitivan pomak. Kada Sunce formira loše aspekte to označava vreme većeg nezadovoljstva i tenzije na ljubavnom i bračnom planu.\nTranzit Sunca u VIII kući: Predstavlja veoma značajan period po pitanju seksualnosti, novih ideja, materijalnih resursa, profita i novčane situacije naročito ukoliko postoje harmonični aspekti. No, ukoliko su prisutni loši aspekti tada su moguće situacije u vidu dodatnih troškova, napetosti i neplaniranih događaja.\nTranzit Sunca u IX kući: U harmoničnim aspektima odnosi se na intelektualni podsticaj, unutrašnji mir i više životne vedrine. No, u lošim aspektima prikazuje tendenciju ka nezadovoljstvu i negativnom razmišljanju.\nTranzit Sunca u X kući: Uopšteno, ovo je veoma povoljan tranzit kada su u pitanju individualna očekivanja na profesionalnom planu i razvoju karijere. Ako Sunce formira loše aspekte tada otežava ostvarenje planiranih ciljeva.\nTranzit Sunca u XI kući: U periodu kada je Sunce u ovoj kući horoskopa osoba ostvaruje bolju korelaciju sa drugima, može steći nagrade ili priznanja u oblasti timskog rada. Ukoliko su prisutni neharmonični aspekti najčešće u tom periodu dolazi do neprijatnih situacija u odnosu sa drugima, ali su takođe prisutne mnoge prepreke i ograničenja.\nTranzit Sunca u XII kući: Kada postoje povoljni aspekti to je velika pomoć za osobu u smislu dobijanja podrške od drugih. U nepovoljnim aspektima predstavlja negativan način razmišljanja, daje sklonost ka promeni raspoloženja i depresiji.


srbijasport.net - Vesti - Ministarstvo omladine i sporta - Batkovići pobednici Seoskih igara u Vrnjačkoj Banji\nVesti / Ostali sportovi / Ministarstvo omladine i sporta\n03.10.2020 Dragan Ivanović\nSeoske igre u Vrnjačkoj Banji\nPod pokroviteljstvom Vlade Republike Srbije, Ministarstva omladine i sporta Republike Srbije, Antidoping agencije Republike Srbije i Zavoda za sport i medicinu Republike Srbije, u Vrnjačkoj Bnaji su održane druge po redu finalne Seoske igre Sportskog Saveza Srbije.\nOdržane su u saradnji sa Opštinom Vrnjačka Banja i njenim Sportskim centrom u hali "Vlade Divac". Ova manifestacija počela je intoniranjem himne "Bože pravde" u izvođenju KUD "Zlatni vez" iz Vrnjačke Banje. Za razliku od prošle godine kada se takmičilo samo 5 ekipa, ove godine ih je bilo 10 iz Sombora, Uba, Kraljeva, Valjeva, Petrovca na Mlavi, Velike Plane, Zaječara, Majdanpeka, Vranja i Priboja.\nZbog daljeg prisustva korona virusa prema preporukama Štaba ispoštovane su sve propisane mere zaštite. Takmičenje se odvijalo bez publike, učesnicima je merena telesna temperatura, održavana je distanca, obavljena je dezinfekcija ruku i sportskih rekvizita. Takmičari su se nadmetali u fudbalu, odbojci, šahu, narodnom rvanju, u skoku u dalj iz mesta, bacanju kamena s ramena, u nadvačenju konopca, štapa, prelazak preko poligona i obaranje ruku.\nPrvo mesto na ovom takmičenju osvojila je ekipa sela Batkovići u Opštini Priboj, prelazni pehar uručio im je Davor Štefanek, predsednik Sportskog saveza Srbije. Ova dvodnevna sportska manifestacija ostvarila je svoj cilj, odnosno održavanje tradicije, dobrog druženja i rekreacije. Pobedničko selo je osim pehara, medalja i poklona dobilo i izgradnju sportskog terena. Nagradu za drugo mesto ekipi sela Kamenova kod Priboja uručio je Goran Marjanović generalni sekretar Sportskog saveza Srbije. Treće mesto osvojila je ekipa Brankovine kod Valjeva, kojoj je pehare, medalje i nagrade Sportskog saveza Srbije uručio Dušan Radović predsednik Sportskog Saveza Vrnjačka Banja. Na kraju takmičenja su se svi učesnici fotografisali za uspomenu.\nMinistarstvo omladine i sporta Srbija Rasinski okrug Trstenik\nOstali sportovi / Ministarstvo omladine i sporta\nMinistarstvo omladine i sporta: Sportu 60 miliona manje nego u olimpijskoj 2016.\nPeti međunarodini Sajam sporta: "Sport je zakon"\nMinistarstvo omladine i sporta: Za sport nešto manje novca nego u 2015.\nPočeli radovi na izgradnji atletske staze na terenima "Radomir Mićić Miče"\nMinistarstvo omladine i sporta: Premijer Vučić i ministar Udovičić sa stipendistima MOS


Vesiću naređeno da se ređe pojavljuje u medijima - Politika - Dnevni list Danas\nPočetna » Vesti » Politika » Vesiću naređeno da se ređe pojavljuje u medijima\nNaš list imao uvid u "internu analizu" Srpske napredne stranke\nVesiću naređeno da se ređe pojavljuje u medijima\nM. S.26.12.2019. 07:36\nGrađani, a pre svega članstvo Srpske napredne stranke, „veoma su nezadovoljni“ pojedinim funkcionerima, a po nepopularnosti trenutno „prednjači“ zamenik gradonačelnika Beograda Goran Vesić, navodi se u „internoj analizi“ SNS, u čije delove je Danas imao uvid.\nKako se ističe, Vesić se, uglavnom, doživljava kao krivac za „kontroverzne projekte“, poput spornih „prepravki“ Trga republike, ali i kao „preletač“ koga članovi SNS „ne smatraju jednim od njih“.\nPojedini izvori nezvanično navode i da je zameniku gradonačelnika Beograda nakon takvih rezultata „odnedavno naređeno da se ređe pojavljuje u medijima“.\nPored „slučaja Vesić“, vrh SNS doživljava i afere „Krušik“ i „doktorat“ ministra finansija Siniše Malog, kao „velike izazove“ uoči predstojeće izborne kampanje. U tom kontekstu, precizira se da navedene afere „predstavljaju znatno veći problem, nego što je to bilo rušenje u Savamali“.\nIpak, naši sagovornici smatraju da ni Mali ni ministar unutrašnjih poslova Nebojša Stefanović „makar do izbora neće snositi posledice stranačkih kazni, niti su im dok traje kampanja ugrožene funkcije u vladi“.\n„Što se tiče lokalnog nivoa, posle afere Jutka u Brusu, kao i afere Laban u Subotici, mogu se očekivati neke kazne, ali, pre svega, simbolične. Glavni problem članstva naprednjaka odnosi se na okružne koordinatore, koje je nametnula centrala stranke. Ti koordinatori uglavnom nemaju razumevanja za probleme lokalnih sredina, ponašaju se oholo, imaju ulogu naredbodavaca, a neretko su im potčinjeni i predsednici opština i gradonačelnici. Jedan od takvih je je Branko Malović, o čijim postupcima su mediji izveštavali“, preciziraju izvori Danasa.\nKako saznajemo, malobrojni su funkcioneri SNS za koje je ocenjeno da imaju „čiste ruke“, a moguće je i da će se na sednici Glavnog odbora stranke u nedelju 29. decembra, „na meti žestokih kritika“ naći, između ostalih, Zoran Babić. Naši sagovornici, takođe, tvrde da je lider naprednjaka Aleksandar Vučić svestan da bi SNS kada bi se odrekla „nepopularnih kadrova dobila na rejtingu, ali, s druge strane, možda bi neki od njih kasnije postali nezgodni protivnici“.\n„Vučić ima dilemu – dokle da on sam bude gromobran za veliki broj afera funkcionera SNS i kada je vreme da se odrekne nesumnjivo kompromitovanih pojedinaca“, objašnjavaju upućeni u situaciju u SNS-u.\nJavna kritika Siniše Malog\nVučić je pre nekoliko dana prilikom gostovanja na TV O2 kazao da „ima ljudi unutar SNS koji ne zaslužuju ni moje, ni poverenje građana“, a govoreći o plagiranom doktoratu Siniše Malog, između ostalog, rekao: „Malom je u tom trenutku bila važnija njegova lična karijera i ono što je postigao od zajedništva“ sa SNS-om.\nGoran VesićMedijiSrpska napredna strankaBeograd


Tanjug 13. aprila 2021. 09:22\nSEUL – Ministarstvo spoljnih poslova Južne Koreje pozvalo je danas ambasadora Japana u Seulu Koičija Aibošija na razgovor povodom odluke vlade u Tokiju da ispusti zagađenu, radioaktivnu vodu iz nuklearne elektrane Fukušima u more, prenosi južnokorejska informativna TV mreža YTN .\nRojters je ranije izvestio da je ministarstvo spoljnih poslova Kine odluku valde Japana nazvalo „neodgovornom“, kao i da su se japanski ribari oštro suprotstavili ovom rešenju za eliminaciju radioaktivne vode iz Fukušime.\nIspuštanje bi trebalo da počne za otprilike dve godine nakon što se zagađena, radioaktivna voda filtrira i iz nje se eliminišu štetni izotopi.\nIpak, odluka je konačno doneta na sednici vlade koja je konstatovala da je otpuštanje zagađene, radioaktivne vode u Pacifik – najbolje rešenje, navodi se u izveštaju AP.\nSkoro 1,3 miliona tona zagađene voda, dovoljno da se napuni 500 olimpijskih bazena, trenutno se čuva u ogromnim rezervoarima u nukleranoj elektrani Fukušima uz troškove od skoro milijardu dolara godišnje.\nStručnjaci kompanije TEPKO koja upravlja Fukušimom i vlada Japana saopštili su da se iz radioaktivne vode ne može odstraniti jedino tritium koji u malim količinama, nakon razblaživanja koje je u planu, neće biti štetan po životnu okolinu i zdravlje ljudi, navodeći da se nivo svih ostalih radioaktivnih materijala u vodi može smanjiti na dozvoljeni nivo.\nIpak, neki naučnici su upozorili da nisu poznati dugoročni štetni efekti ispuštanja velikih količina radioaktivne vode na živi svet u moru.


Džet Li verovatno neće više da snima filmove? Prolog\nMajstor borilačkih veština i zvezda akcionih filmova još 2013. godine otkrio je da pati od hipertireoze, kao i od srčanih problema, a njegovom stanju nimalo nisu pomogle ni povrede sa seta tokom godina glumačke karijere.\nTokom nedavne posete Tibetu 55-godišnja zvezda filmova, kao što su „Romeo mora da umre“, „Jedini“, „Plaćenici“... zabrinula je fanove svojim izgledom.\nNakon toga čak je priznao da ne može dugo vremena ni stajati na mestu, da bi 2016. izjavio kako se nije povukao iz glume zbog zdravstvenih razloga, već da bi se posvetio humanitarnom radu.\nBez obzira na penzionisanje, nalazi se na popisu zvezda nadolazećeg Diznijevog „Mulana“, koji bi u bioskope trebao da stigne 2020. godine.


KOLUMNA: Cogito, ergo sum! Piroćanci stalno potvrđuju da provincijalizam nije geografska kategorija. Davor Lazarević, istoričar - Pirot Plus Online\n24. decembar 2018. 14:00 Društvo Pirot Plus Online\nU danima kada polako izmiče kalendarska ali i jubilarna, stočetrdeseta godina od kako je Pirot ušao u sastav Srbije, dobio sam poziv redakcije portala Plus online da tekstom na slobodnu temu budem jedan od kolumnista u rubrici Cogito, ergo sum. Privilegovan strukom kojom se bavim, da o prošlosti možda znam malo više od prosečnog građanina, javila mi se ideja da napišem nešto o tome kako kao istoričar vidim tipični arhetip modernog Piroćanca. Drugim rečima, baveći se istorijom Pirota i Piroćanaca stekao sam utisak da je moguće, barem približno, dati konture jednog nasleđenog kolektivnog iskustva koje i danas čini svojevrsnu vertikalu mišljenja, osećanja i delanja ljudi sa ovog našeg prostora.\nU tom smislu prvo što mi pada na pamet jeste činjenica da su za ovih 140 godina života u okvirima Srbije Piroćanci gotovo permanentno dokazivali da provincijalizam kao negativna kategorija nije stvar geografije, već stvar duha. Otuda i naslov ovog teksta koji sugeriše na činjenicu da je Pirot, kao mesto na obodu države, udaljen od „naprednih“ centara, oduvek nosio neprijatni epitet provincije, a da je njegovo stanovništvo svojom bistrinom u donošenju odluka, stvaralačkom invencijom, bogatom kulturom i tradicijom i drugim osobenostima bilo daleko ispred onoga što bi smo nazvali duhovnim provincijalizmom. Tešku hipoteku periferne geografije Piroćanci su nadomeštali bogatstvom duha koji je nadilazio lokalne okvire i često nadmašivao repere forsirane iz geografije centra.\nAko bi smo se vratili u vreme kada je Pirot ulazio u okvire Srbije našli bi smo se u maloj orijentalnoj varoši sa par hiljada stanovnika, devet džamija, dve crkve i jednom sinagogom, među vrednim zanatlijama i trgovcima, sa skoro deset procenata stanovništva koji nisu bili Srbi. Zvučaće banalno, ali kulturološki profil\nprosečnog Piroćanca toga vremena morali bi smo tražiti negde između krsta, polumeseca i Davidove zvezde. Zapravo je život u jednoj multikonfesionalnoj pa samim tim i multikulturalnoj sredini uticao da to budu ljudi otvorenog srca, retko kad isključivi prema onome što je strano ili drugačije, oblikovani da tolerišu i\nrazumeju različitosti, a ipak odani svojoj tradiciji. Ako tome dodamo podatak da je intelektualni i duhovni prostor varoši generisala elita sa strane, odnosno učitelji, profesori, lekari, inženjeri i činovnici koji su u varoš dolazili iz drugih mesta ili država, onda postaje jasno da teško možemo govoriti o provinciji zatvorenoj u sebe i isključivoj prema svemu što je strano i drugačije.\nPo cenu preterivanja, usudio bih se da Piroćanca od pre stotinak godina smatram čovekom kosmopolitskog, a nikako provincijalnog duha. Na taj način izbaždareni različitim uticajima Piroćanci će tokom međuratnog perioda uspeti da izgrade jak temelj građanskog društva, sposobnog da iznedri brojna amaterska i strukovna društva, javni život na nivou mnogo većih gradova, preduzimački potencijal u privredi koji je otvarao perspektive daljeg razvoja. Ćilim, ovčiji kačkavalj, pirotska suva kobasica (danas peglana) i pirotski gumeni opanak postali su nacionalni brendovi. Nažalost, nova revolucionarna vlast nakon 1945. godine inspirisana ideologijom, a ne realnošću uspela je da slomi kičmu građanskom Pirotu, a usiljenom industrijalizacijom da uništi selo koje je za Piroćance oduvek bilo glavni privredni potencijal. U to vreme niski udarci su snašli i vizuelnu kulturu grada u poplavi koju je donela arhitektura socrealizma. Nepopravljiva šteta učinjena je rušenjem autentične ambijentalne celine u centru grada. Time je zauvek nestao vizuelni identitet pirotske varoši, a kulturna topografija grada trajno devastirana. Generalno, period od 1945. pa do dvehiljaditih bilo je vreme izrazitih diskontinuiteta i lutanja što je u najvećoj meri posledica tada vođene politike kako na nivou države tako i na lokalu.\nKako je bistrenje politike nezaobilazna kategorija u svakodnednom životu prosečnog Piroćanca usudio bih se da u svrhu bistrenja iste opišem nešto što smatram fenomenom kada je u pitanju ta vrsta delatnosti u poslednjih 140 godina. Naime, doživljaj politike od strane Piroćanaca daleko je od provincijalnog i sama etimologija pojma bistrenje verovatno dočarava realnu potrebu da se stvari isteraju na čistac i prevedu sa teorijskog na praktični nivo. Ako bi smo se pozabavili pitanjem kome su bile okrenute političke simpatije Piroćanaca od 1878. do 2018.godine nametnuo bi se zanimljiv odgovor. Naime, sem u periodu jednopartijskog sistema dominantno političko opredeljenje Piroćanaca uglavnom je bilo kontra od centralne vlasti. Kao praktični i krajnje racionalni ljudi Piroćanci u političkom smislu nikad nisu bili konformisti niti su slepo verovali i padali na tendencije koje su dominirale na nivou države.\nKada analiziramo istoriju političkog delovanja Piroćanaca vidimo da su u vreme Obrenovića radikali imali veliku podršku u Pirotu iako su bili ljuta opozicija dinastiji. Kada su radikali postali vlast pažnja Piroćanaca bila je okrenuta ka radničkom pokretu i socijal-demokratiji u vreme pre Prvog svetskog rata, da bi na prvim izborima u Kraljevini SHS u Pirotu ubedljivo pobedila Komunistička partija kao republikanska i antisistemska stranka, zbog čega je ubrzo i zabranjena. Politička hrabrost Piroćanaca da oponiraju grupaciji na vlasti najviše je došla do izražaja u međuratnom periodu kada su ogromnu podršku davali svom zemljaku dr Dragoljubu Jovanoviću kao žestokom kritičaru tadašnje vlasti. Sposobnost Piroćanaca da se politički profilišu drugačije nego što se iz centrale očekuje vidljiva je i u komunističkom periodu gde je vrh partije na kadrove iz Pirota neposredno posle 1945. godine gledao sa nepoverenjem pa su zbog toga prvih godina posle rata na rukovodeće položaje dovođeni ljudi sa strane. Nažalost, period komunističke vlasti je dobrim delom uspeo da amortizuje nemirno političko biće Piroćanaca koji su devedesetih godina prošlog veka ponovo dokazali tezu da su sposobni da, možda i pre ostalih, namirišu negativne aspekte centralne vlasti i da se lokalno organizuju. Tako nešto najbolje ilustruju dešavanja na lokalnim izborima 1996. godine kada su Piroćanci glasali za svoje ljude sa lokala i mesecima se uličnim šetnjama borili da se njihova volja ispoštuje.\nU svemu pomenutom treba tražiti i objašnjene današnjeg političkog fenomena, a to je Koalicija za Pirot koja uspešno odoleva i gradi lokalni politički identitet koji korespondira sa istorijski izgrađenim potrebama Piroćanaca da biraju ko će upravljati njihovim resursima i životima. Te potrebe itekako imaju veze se istančanim političkim instinktom i političkom inteligencijom kao odlikama Piroćanaca koje ih izdvajaju u odnosu na druge uporedive sredine.\nZahvaljujući toj osobenosti Pirot je iznedrio velikog Dragoljuba Jovanovića koji je kao političar obeležio prvu polovinu dvadesetog veka, ali i Vladana Vasića, za koga kao istoričar smatram da će obeležiti prvu polovinu dvadesetprvog veka kao neko ko je svojom pre svega pragmatičnom, a pomalo i makijavelističkom politikom izašao iz okvira provincije i unapredio grad. Pišući poslednju rečenicu vrlo sam svestan mogućnosti da neko to protumači kao panegirik, ali sam takođe svestan svojevrsnog hendikepa Piroćanaca da pohvale Piroćanca pa zato imam potrebu da baš to i pišem. S tim u vezi ostala mi je u glavi misao velikog Dragoljuba Jovanovića da je šrktost Piroćanaca u pohvalama verovatno proizašla iz vaspitanja, nemaštine i jake očinske figure unutar porodice oličene u tome da se deci ne povlađuje i da se nikada ne hvale za učinjeno pa makar to bilo i najbolje.\nPriznaćete, ima u tome neke istine.


Uskoro konkurs za Inovacioni start ap centar - KruševacGrad\nMinistarstvo za inovacije i tehnološki razvoj će do kraja meseca objaviti javni poziv za otvaranje novih inovacionih start ap centara, a resorni ministar Nenad Popović je siguran da bi Kruševac mogao da bude medju gradovima u kojima će se ove godine takvi centri otvoriti\n– Siguran sam da će Kruševac koji ima industrijski potencijal i podršku Grada dobiti mogućnost da se u njemu ove godine otvori Inovacioni start ap centar, isti kakav već postoji u Beogradu, Novom Sadu ili Nišu – rekao je ministar za inovacije i tehnološki razvoj Nenad Popović, nakon radnog sastanka sa gradonačelnicom Kruševca, Jasminom Palurović i njenim saradnicima.\nReč je, kako je objasnio, o centru koji će imati najsavremeniju tehnološku i tehničku opremu.\n– U ovakvim Inovacionim strat ap centrima mladi treba da osnivaju svoje kompanije, da počinju svoj biznis. Oni će imati i podršku: računovodstvenu, pravnu, finansijsku i svaku drugu kako bi kao mlade kompanije mogli da postignu rezultate vrlo brzo – objasnio je Popović.\nOn smatra da u Kruševcu postoji veliki potencijal za inovacije i nove tehnologije jer „tu postoji industrijski potencijal koji može da apsorbuje znanje onih koji mogu da doprinesu novom tehhološkom razvoju“.\nInovacioni start ap centar treba da doprinese otvaranju novih radnih mesta, većim platama, ostanku mladih.\nMinistar je sa gradonačelnicom razgovarao i o budućoj izgradnji Industrijsko tehnološkog parka, projektu čija bi realizacija mogla počne iduće godine.\n– Kruševac sa svojom industrijom i sa onim što bi mogao da privuče ima potencijal, ali je potrebna infastruktura. Sa svoje strane Vlada će raditi na izgradnji inovacione infrastrukture kako bi privukla IT kompanije i kompanije koje se bave novim tehnologijama da dodju i da odavde rade. Istovremeno treba da se radi i na klasičnoj infastrukturi kako bi budući industrijsko tehnološki park mogao da zaživi i na taj način privlači strane i domaće investitore koji bi našli interes da rade iz Kruševca – kazao je on.\nU otvaranje Inovacionig start ap centra resorno ministartsvo bi uložilo nekoliko stotina hiljada evra kroz obezbedjivanje tehničke i tehnološke infrastrukture te kroz finansiranje sadržaja tog centra, dok bi Grad bio dužan da obezbedi prostor.\nInvesticije u izgradnju Inudstrijsko tehnološkog parka bile bi znatno veće.\nGradonačelnica Jasmina Palurović, je kazala da je Grad spreman da ponudi nekoliko lokacija za Inovacioni strat ap centar. Napomenula je da Kruševac ima dobru saradnju sa ministarstvima i Vladom koja maksimalno pomaže grad.\n12.11.2021 0 150\n06.10.2021 0 387\n7. decembra 2021., 21:53


PressReader - Blic: 2018-10-24 - Niški studenti najbolji u regionu\nNiški studenti najbolji u regionu\nBlic - 2018-10-24 - DRUŠTVO - Marko Tašković A. M.\nNa takmičenju koje je održano u Rumuniji, srpski studenti su načinili istorijski uspeh, jer su nakon više od 20 godina obezbedili plasman u svetsko finale ovog programerskog takmičenja koje će biti održano u martu sledeće godine u Portugaliji. Pobeda na regionalnoj rundi je istovremeno najbolji srpski rezultat u istoriji ovog takmičenja.\nPrirodnomatematički fakultet iz Niša predstavljali su studenti Ivan Stošić, Vuk Bibić, Lazar Stamenković i mentor Nikola Milosavljević sa departmana za računarske nauke. Ivan Stošić, kapiten ekipe, još tokom srednje škole bio je osvajač medalja na Olimpijadi u informatici.\n- Prirodnomatematički fakultet u Nišu mnogo pažnje posvećuje radu sa talentovanim studentima, bilo da je u pitanju učešće na domaćim i međunarodnim takmičenjima ili aktivno uključivanje u naučni rad. Naši studenti bez problema nalaze posao u struci, a oni najbolji se neretko zapošljavaju u nekim od najvećih domaćih i međunarodnih softverskih kompanija. I pored toga, ovakav uspeh još uvek nismo imali, zbog čega smo svi veoma srećni - kaže Marko Petković, profesor PMF-A u Nišu.\nEkipa niškog PMF-A plasirala se na finale koje će se održati u Portugaliji


O NAMA – Adora\nAdora living solutions osnovana je u januaru 2020. u Beogradu, kao ćerka firma koja produžava tradiciju renomiranog makedonskog građevinskog brenda Adora Inženјering, van granica matične države. Cilj je omogućiti širenje rada i tržišta, izgradnjom reprezentativnih stambenih i poslovnih zgrada na teritoriji Republike Srbije. Moto kompanije je “19 godina ne prodajemo m², već topli dom za kvalitetan život“.\nNa čelu kompanije u Srbiji je Duško Čifliganec, druga generacija vlasnika brenda Adora inženјering i zamenik generalnog direktora prof. dr Vančo Čifliganec, koji je poznat i dokazano uspešаn biznismen u Makedoniji sa 45 godina impresivnog iskustva u državnoj i privatnoj ekonomiji, sa uticajnim parlamentarnim angažmanom, poznati filantrop, za čije ime su vezani brojni humanitarni projekti za pomoć zajednici u kojoj živi i radi.\nTemelji brenda Adora postavljeni su 1992. godine, otvaranjem prve privatne apoteke u Radovišu (Makedonija) koja je prerasla u veletrgovinu, pod vođstvom iskusne farmaceutkinje mr Danke Čifliganec. Njen suprug, energični i ambiciozni prof. dr Vančo Čifliganec, posle bogate i uspešne menadžerske, univerzitetske i parlamentarne karijere, u 2002. osnovao je svoju građevinsku kompaniju Adora inženjering. Predanim, kreativnim i inovativnim radom, kompanija je izrasla u vodećeg lidera u visokogradnji u Makedoniji sa 500 zaposlenih, ostvaren je ukupan privredni promet (ekonomski obrt) od 350 miliona evra, izgrаđeno je ukupno 390 hiljada m² bruto površine u zgradama u kojima žive i rade preko 13 hiljada ljudi, što je ekvivalentno prosečnom makedonskom gradu. Kompanija realizuje čitav proces od projektovanja, investiranja i izvođenja nekretnina, do prijema “ključa u ruke”. Centralni registar Republike Makedonije uvrstio je Adoru inžinjering u red 5 najbrže rastućih kompanija u Makedoniji, koja se nalazi u TOP 15 najuspešnijih kompanija u zemlji.\nGodine 2006. kompaniji se pridružila druga generacija osnivača Adore. Tim porodičnog biznisa sa građevinarstvom kao primarnom delatnošću, što se neguje zajedno sa tradicionalnim vrednostima, se prvo proširuje sa vlasnikovom ćerkom, dr Draganom D. Čifliganec. Ona vredno radi na uvođenju najnovijih međunarodnih standarda u izgradnji stambenih zgrada sa fokusom na brigu o klijentima nakon prodaje, kojima kupovina nekretnina donosi niz dodatnih vrednosti u oblasti marketinga. U 2015. godini, tim Adore proširuje se sa Duškom Čifligancem, sinom osnivača građevinskog brenda. Pun entuzijazma i mladalačke inicijative, sa obrazovanjem elitne škole biznis ekonomije na Američkom Univerzitetu u Dubaiu, Duško je odgovoran za ekspanziju inovacije u građevinarstvu, za intenzivne razvojne biznis aktivnosti u drugim oblastima i za širenje brenda Adora na Bliskom Istoku i u drugim regionima. Duško je bio avangardni tim lider poslednja dva grandiozna nagrađivana projekta Flatiron by Adora i Diamond Garden by Adora, koji su redefinisali brend Adora i urbanu sliku Skoplja, sa naglaskom osim na kvalitetu, i na inovativnim stilskim i dizajnerskim rešenjima u spoljašnosti i u unutrašnjosti stambenih i poslovnih zgrada.\nAdorina filozofija je da je izgradnja domova visok moralni i odgovoran čin za siguran i kvalitetan život mnogih generacija i da je ulaganje u nekretnine najjača valuta za sigurnu budućnost.\n19 GODINA HRABROSTI, RASTA I RAZVOJA\nAdora inženjering postoji 19 godina i jedna je od najuspešnijih građevinskih kompanija u Makedoniji, potvrđeni lider u visokogradnji u regionu. Kompanija je osnovana 28. avgusta 2002. godine od strane prof. dr Vanča Čifliganca, dokazanog preduzetnika koji ima dugogodišnje iskustvo kao biznismen, društveni aktivista i filantrop. Pod vođstvom ličnog životnog i profesionalnog motoa Čifliganca „Istinita su samo dela“, izgrađene su 40 reprezentativne stambene i poslovne zgrade u kojima živi i radi preko 13000 ljudi, a realizovane su i brojne donacije u korist opština, zajednice i građana.\nKompanija je prva u Makedoniji uvela energetski efikasne domove sa sertifikatom A klase, na koje je instalirala prve fotonaponske solarne sisteme i izgradila prve domove sa sertifikovanom akustičnom izolacijom, daleko iznad makedonskih standarda. Adora inženjering je prva u Makedoniji koja je organizovala pravi veštački zemljotres povodom 50 godišnjice od katastrofalnog skopskog zemljotresa, u julu 2013., na jednoj od svojih stambenih zgrada u Skoplju. U saradnji za međunarodno poznatim Institutom za zemljotresno inženjerstvo i seizmologiju iz Skoplja ( IZIIS ) naučno i praktično je dokazan vrhunski stepen stabilnosti i trajnosti zgrada Adore, što je podiglo standarde za sigurnije i kvalitetnije stanovanje u regionu.\nAdora je kreirala novi koncept nekretnina u Makedoniji, podizanjem kvaliteta, komfora i dizajna stanovanja, na mnogo višem nivou u različitim aspektima. Zadnji ultramoderni brend projekti, kompleks Flatiron by Adora na 22 nivoa visine, sa površinom od 42.000 m², lobi i prostorije za međusobno druženje stanara A klase i vlastitim savremenim poslovni centar, kao i Diamond Garden by Adora, najveći zatvoreni vrt za stanovanje u Jugoistočnoj Evropi sa 5,5 tona flore, su novi landmark simboli današnjeg Skoplja. Poslednjih godina, kompanija je imala učešće i do 45 % na ukupnom tržištu nekretnina, sa izgradnjm 60.000 m² stambenog i poslovnog prostora u jednom trenutku.\nAdora inženjering je svoje poslovanje diverizfikovala u nekoliko renomiranih makedonskih kompanija, kao i svetu. Sa udelom 13% od vlasništva, ovaj je brend najveći pojedinačni vlasnik (akcionar) u Komercijalnoj Banci AD Skoplje, koja je najveća banka u Makedoniji. Kompanija ima akcionerske udele i u drugim bankama, kao i u farmaceutskoj kompaniji Alkaloid AD Skoplje kao jednoj od najuspešnijih makedonskih kompanija sa međunarodnom reputacijom.\nSa rastućim biznisima u nekoliko poslovnih oblasti, Adora je prisutna i na Bliskom Istoku i u Ujedinjenim Arapskim Emiratima.\nPotvrda uspeha i visoke reputacije Adore inženering su 10 osvojenih internacionalnih i 50 nacionalnih nagrada. Među njima su nagrade za inovacije u kvalitetu i stilu stanovanja i za uvođenje boutique koncepta stanovanja u jugoistočnoj Evropi iz Svetske marketinške organizacije i nagrada za lider kompaniju u postizanju ciljeva održivog razvoja UN-a, dodeljena u projektu koji podržavaju Evropska unija i UNICEF.\nAdora inženering je sinonim za društveno odgovornu kompaniju sa nizom CSR aktivnosti. Više od 5 miliona evra uloženo je u projekte za dobrobit zajednice, za dodelu stipendija za učenike, studente i zaposlene, za organizaciju obrazovne akademije Adora, za podršku sportu, kulturi, nauci i umetnosti. Kompanija koja brine o društvu, kupcima i saradnicima, posebnu pažnju posvećuje svojim zaposlenima, kojima isplaćuje redovne plate i doprinose i omogućava im kontinuiranu edukaciju, lični i profesionalni napredak. Adora je aktivni član UN-ovog Globalnog Ugovora i osnivač Fondacije prof. dr Vančo Čifliganec, za doprinos u izgradi boljeg i srećnijeg sveta sa jednakim mogućnostima za sve.\nGradimo i prodajemo najbolje nekretnine u oblasti kvalitetne visokogradnje, sa dokazanom sigurnošću, udobnošću, modernog stila i unikatnog dizajna, kreirane u skladu sa savremenim standardima i trendovima u svetu.\nNaš prioritetni cilj je da izgrađene zgrade budu u koheziji sa mikro lokacijom, u čiju se vizuru uklapamo, obraćajući pažnju na sve detalje, gradeći uravnoteženo u skladu sa okolnim okruženjem, bez narušavanja harmonije prirodnog ambijenta.\nKako bi zadovolili želje i potrebe kupaca i bili u skladu sa poslednim dostignućima arhitekture eksteriera, enteriera i nove tehnologije za što bolje stanovanje, sarađujemo sa renomiranim studijama arhitekture i dizajna u Evropi. Kupci od nas dobijaju kompletnu uslugu po sistemu „ključ u ruke“ u zacrtanom roku. Vlasnici i stanari u našim objektima uživaju u blagodetima savremenog, humanog, eko stanovanja u pažljivo promišljenom ambiјentu, gde pronalaze svoj mirni, intimni kutak, daleko od dinamične i napete urbane svakodnevice. Naš cilj je da doprinesemo napredovanju stambenog fonda i tržišta nekretnina u regionu.\nStalnim unapređivanjem standardizovanih usluga u visokogradnji i građevinstva, praćenjem i primenom inovacija u urbanoj arhitekturi i stanovanju na globalnom nivou, naš cilj je obogatiti tržište nekretnina višim kvalitetom, modernim stilom, unikatnim dizajnom i potpunim komforom u stanovanju. Namera nam je da kupci nekretnina dobiju trajnu vrednost, novim domom, za mnoge buduće generacije.\nPosvećenim i neumornim radom, trudimo se da nekretnine kupljene od nas budu najbolja, najisplativija i najmudrija investicija, koja će sačuvati i nadograditi kapital kupaca. Naša vizija je da ambicioznim radom na novim građevinskim projektima doprinesemo izgradnji i uvođenju novog koncepta stanovanja, obogaćivanjem i podizanjem stambene kulture, približavajući naš region standardima razvijenog sveta.


SZO: S. Koreja ne prijavljuje nijedan slučaj kovida-19\nTanjug 7. aprila 2021. 09:53\nPJONGJANG – Severna Koreja je obavestila Svetsku zdravstvenu organizaciju da nema nijedan slučaj kovida-19.\nU mejlu upućenom agenciji AP, predstavnik SZO u Severnoj Koreji Edvin Salvador je naveo da je Severna Koreja izvestila o testiranju 23.121 osobe na korona virus od početka pandemije do 1. aprila ove godine i da su svi rezultati negativni.\nU periodu između 26. marta i 1. aprila, Severna Koreja je, prema njegovim rečima, testirala 732 osobe.\nZvaničnici SZO su, takođe, istakli da Severna Koreja više ne dostavlja toj agenciji UN podatke o broju ljudi koje stavlja u karantin zbog sumnji na simptome.\nSeverna Koreja je saopštila juče da će preskočiti Olimpijske igre u Tokiju kako bi zaštitila sportiste od „svetske krize javnog zdravlja koju je izazvao kovid-19“.\nTrudo šalje zdravstvene radnike u pomoć Torontu\nMoneyFair:Adekvatan odgovor SRB na krizu izazvanu pandemijom\nNa početku pandemije pre više od godinu dana, Severna Koreja je svoje napore za sprečavanje virusa opisala kao „pitanje od nacionalnog značaja“.\nZatvorila je svoje granice, zabranila turiste i izbacila diplomate. Ta zemlja i dalje ozbiljno ograničava prekogranični saobraćaj, a u karantin je stavila na desetine hiljada ljudi koji su pokazali simptome, prenosi agencija AP.\nProgram UN-a za raspodelu vakcina širom sveta (Kovaks) saopštio je u februaru da bi Severna Koreja mogla da primi 1,9 miliona doza vakcina u prvoj polovini ove godine.\nMeđutim, Kovaks je od tada upozoravao na globalnu nestašicu vakcina, jer indijski Serum Institut, koji je licenciran za proizvodnju vakcine AstraZeneka, ostavlja svoje zalihe sa strane radi zadovoljenja domaće potražnje jer se beleži porast zaražavanja u Indiji.\nItalija: Epidemiolozi skeptični, političari optimisti\nVolters: Isporučićemo 300 miliona vakcine AstraZeneke EU\nS. Makedonija: Glasali i poslanici zaraženi koronom\nIran: Najveći broj zaraženih u poslednjih nekoliko meseci


Srbija u oblasti azila i migracija ostvarila određeni nivo pripremljenosti - Dijalog.net\nNaslovna Civilno društvo Srbija u oblasti azila i migracija ostvarila određeni nivo pripremljenosti\nPostavljeno 14. October 2020.\nBeograd, 14. oktobar 2020. – Evropska komisija je u najnovijem Izveštaju o napretku ocenila da je Srbija u okviru Poglavlja 24 (pravda, sloboda, bezbednost) u kojem se nalaze oblasti azila i migracija ostvarila “određeni nivo pripremljenosti” i da kao tranzitna zemlja, ima konstruktivnu ulogu i značajno doprinosi u upravljanju migracijama prema Evropskoj uniji.\nSaopštenje Beogradskog centra za ljudska prava prenosimo u celosti.\nU Izveštaju se konstatuje da je većina migranata u Srbiji smeštena u privremenim smeštajnim kapacitetima i da nemaju nikakav pravni status, ali ocenjuje napore koji se preduzimaju kao dovoljne da zadovolje osnovne potrebe osoba koje prolaze ili ostaju na teritoriji Srbije u uslovima pojačanog priliva i mešovitih migracija.\nOcenjeno je da je pravni okvir Srbije u oblasti azila usklađen sa acquis u velikoj meri, ali se ističe da Srbija mora dodatno da unapredi zakonodavstvo u odnosu na pristup postupku azila, drugostepenom postupku, besplatnoj pravnoj pomoći i primeni koncepta sigurne treće zemlje.\nTakođe se napominje da se pristup informacijama o postupku azila mora poboljšati na svim nivoima, posebno na Aerodromu “Nikola Tesla“.\nAerodrom se ocenjuje kao problematičan zbog nepostojanja adekvatnih uslova prihvata, pristupa pravnom savetovanju, sprovođenju postupka na granici i u tranzitnom prostoru, na šta je Beogradski centar za ljudska prava godinama ukazivao.\nEvropska komisija se u Izveštaju nije osvrnula na činjenicu da je Srbija postavila žičanu ogradu na granici sa Severnom Makedonijom, kao i da je potpisala “tehnički sporazum” o primeni Sporazuma o readmisiji sa Austrijom.\nKomisija nije ulazila u probleme koji se odnose na primenu sporazuma o readmisiji koji ne finkcionišu ili funkcionišu na minimalnom nivou. Ukazano je da nedostatak sporazuma o readmisiji sa trećim državama uključujući Avganistan, Pakistan i Iran predstavlja prepreku za prinudno vraćanje.\nU oblasti integacije navodi se da je pravni okvir usvojen, ali da je neophodno pojačati saradnju sa različitim sektorima, i uskladiti zakonodavni okvir Srbije sa Zakonom o azilu i privremenoj zaštiti kako bi se postigao efikasan pristup socijalnim i ekonomskim pravima izbeglica.\nEvropska komisija u Izveštaju skreće pažnju na dugogodišnji problem u Srbiji u vezi sa neizdavanjem putnih isprava osobama kojima je odobren azil, navedeno je u saopštenju Beogradskog centra za ljudska prava.\nOznakeBeogradski centar za ljudska pravaEvropska komisijaPoglavlje 24\nPrethodno U Srbiji ne postoji povoljno okruženje za civilno društvo\nSledeće Pojedini evropski zvaničnici koristili pandemiju za diskriminaciju Roma\nTop Tags Srbija i Evropska unija Evropska komisija mediji Evropska unija Vlada Republike Srbije mladi OCD ljudska prava istraživanje Društvo vladavina prava lokalna samouprava Civilno društvo konkurs evropske integracije


Srbija: Uskoro punktovi za vakcinisanje bez zakazivanja u 50 gradova - BIGportal.ba\nSrbija: Uskoro punktovi za vakcinisanje bez zakazivanja u 50 gradova\n31 Marta, 2021 31 Marta, 2021 0363\nU Srbiji će vakcinacija protiv virusa korona bez prethodnog zakazivanja od utorka, 6. aprila biti moguća u još najmanje 50 gradova, izjavio je državni sekretar u Ministarstvu zdravlja Srbije Mirsad Đerlek.\nU Srbiji za sada postoje punktovi za vakcinaciju u 11 mjesta.\nĐerlek je istakao da će biti vakcina za svakoga ko želi da se vakciniše i najavio da će u aprilu Srbija dobiti milionske doze vakcina i da će stići ogromne količine vakcina Pfizer, Sputnjik V, Sinopharm, te iz Kovaks programa.\nOn je pozvao građane da se vakcinišu, ističući da je masovna i brza vakcinacija jedini spas.\n“Obilazeći teren smo primetili da ljudi imaju više razloga zašto se nisu prijaviili eUpravi. Moramo im prići i pomoći da se što više imunizuju. Hajde da sledimo primer Izraela čiji su se građani vratili u normalan život”, rekao je Đerlek za Radio-televiziju Srbije.\nOn je dodao da je prvu dozu vakcine primilo 1.435.000 ljudi, a revakcinisano je 1.017.000.\nZagreb poništio odluku o nošenju maski na otvorenom\n“Legija migranata na vratima Evrope”


Tiodorović: Očekujem da se situacija poboljša za sedam do 10 dana, preguraćemo ovu zimu - juGmedia\nEpidemiolog i član Kriznog štaba Branislav Tiodorović rekao je veruje da će kriva da počne da se zaravnjuje za sedam do deset dana, a da će Srbija u decembar ući mirnija.\n„U decembru će biti fluktuacije sa brojem obolelih i umrlih i tako će verovatno proći ceo taj mesec. Uz strogo sprovođenje mera, moći ćemo da se izborimo sa ovom situacijom i da imamo strogo kontrolisano stanje, da krivu spustimo na što niži nivo“, dodao je Tiodorović za TV Prva.\nNe veruje da će ova zima biti najmračniji period korone.\n„Biće zaražavanja, možda sam ja optimista, ali ćemo pregurati ovu zimu. Moramo da se čuvamo, ako treba i da pooštravamo neke mere, ali ćemo na proleće imati drugu situaciju, dočekati vakcinu i prebroditi ovu tešku bolest“, rekao je Tiodorović.\nPosebno čega se Tiodorović dotakao je ponašanje mladih, naročito tokom noćnih izlazaka, koji će sada biti onemogućeni jer se klubovi zatvaraju u 21 sat.\nKad su mladi u pitanju, neophodno je da uključimo psihologe, psihterapeute, sociologe, da radimo malo drugačije sa njima. Ne treba zastrašivati nikoga, pa ni mlade, već da edukacijom shvate u kakvoj smo situaciji. To što oni lakše prolaze ako dobiju koronu odražava se, jer imamo povećan broj obolelih među radno aktivnim ljudima, a posebno među starijom populacijom. Krajnji trenutak je da se uozbiljimo.“\nOčekuje da će vakcina protiv korone stići u januaru ili februaru, ali da se može desiti i da stigne do kraja decembra.\nGradska upava poziva na glasanje za participativno budžetiranje\nUdruženje ENECA poziva sva zainteresovana preduzeća i poljoprivredna gazdinstva sa teritorije grada Niša da se prijave za učešće u programu podrške…


Milojević izjavom pecnuo kritičare (FOTO) - Crvena zvezda info\nSrbija / 46 pregleda\nMilojević izjavom pecnuo kritičare (FOTO)\nVladan Milojević poželeo bivšim rivalima uspeh u Ligi Evrope, ali i „pecnuo“ kritičare Crvene zvezde.\n„Krasnodar i Salcburg smo ‘slučajno’ izbacili… Drago mi je da nastavljaju svoje borbe i voleo bih da se ponovo susretnemo, pa da ih ponovo ‘slučajno’ izbacimo. Šalu na stranu, to i nama daje na vrednosti, to su jako dobre i kvalitetne ekipe, kao što su bili i naši protivnici u Ligi šampiona. Mi guramo našu priču. Te utakmice sa Krasnodarom i Salcburgom su bile možda i naša prekretnica, da budemo bolji i mogli smo mnogo da naučimo iz tih duela. To su velike ekipe, pogotovo Salcburg, želim im da doguraju i do finala i da osvoje Ligu Evrope, zašto da ne“, rekao je Milojević.


NOVI DOKUMENT TRESE SRBIJU: Sudovi Nisu Obavešteni Da Je Cvijan Mrtav!\nSlučaj Vladimira Cvijana, bivšeg generalnog sekretara Predsedništva Srbije za vreme mandata Borisa Tadića i nekadašnjeg člana Srpske napredne stranke (SNS), za čiju se smrt saznalo nakon tri godine, ne prestaje da intrigira srpsku javnost. Misterije ne jenjavaju ni posle skoro dva meseca od informacije da se Cvijan utopio te 2018., a kako Nova.rs otkriva, postavlja se pitanje zbog čega ni sudovi nisu bili obavešteni da je poznati beogradski advokat preminuo.\nPodsetimo, nakon što je procurela informacija da je Cvijan mrtav, oglasila se i Advokatska komora Begrada, iz koje su rekli da je Cvijan te 2018. godine izbrisan iz imenika advokata. Ubrzo je osvanulo i celo rešenje AKB o brisanju Cvijana iz imenika, u kome se, između ostalog, navodi da će o tome obavestiti sve beogradske sudove.\nIpak, pojedini advokati pokrenuli su zahtev da se utvrdi i da li je Tintor obavestio sudove o tome da se Vladimir briše iz imenika Advokatske komore Beograda, a što je praksa kod ovakvih slučajeva, međutim, Apelacioni, Viši i Drugi osnovni sud su saopštili da im nije dostavljeno nikakvo rešenje.\n„U principu, tu istragu je više nas advokata pokrenulo. Oni su rekli da nemaju podataka, što u prevodu znači da im to rešenje nije dostavljeno. Komora je napisala u svom rešenju, gde je Cvijan brisan iz imenika, da će to rešenje dostaviti svim sudovima na teritoriji Beograda. Zato sam tražio da proverim da li su sudovi zaista i dobili to rešenje i sudovi su mi dostavili zvanične izveštaje da to nisu dobili“, kaže za Nova.rs advokat Goran Miličić, koji je uputio zahteve pomenutim sudovima.\nIzvor: Viši sud u Beogradu\nIzmeđu ostalog, Miličić je istakao i da je, radi razjašnjena svih okolnosti, poslao još neka pitanja Višem sudu u Beogradu, te da čeka odgovore.\nPodsetimo, javnost u Srbiji je tek sredinom marta saznala da se Cvijan utopio januara 2018., što je izazvalo brojne kontroverze, s obzirom da to nigde dotad nije bilo saopšteno. On je bio istaknuti političar, koji je bio zastupljen u javnom životu Srbije, pa se tako postavlja pitanje kako je moguće da niko od njegovih saradnika, proteklih godina, nije postavio pitanje gde se on nalazi.\nIzmeđu ostalog, u pomenutim dokumentima, a o čemu je naš portal još ranije pisao, Cvijanova bivša supruga do marta ove godine nije znala da je on mrtav.\nPrethodni tekstSAMI SEBI PRAVE PROBLEM: Mali dokazao da Vučić laže!\nSledeći tekstPATRIOTE SE UJEDINILE: Svi ispred Skupštine da branimo porodice od SNS I ANTIHRIŠĆANSKIH ZAKONA!


RTV BIR - Palestinska vlada preuzima kontrolu nad graničnim prijelazima u Gazi\nAl-Sheihk je također saopćio da će, počevši od 11. novembra, granični prelaz Rafah, glavna izlazna tačka za dva miliona stanovnika Gaze, funkcionirati normalno i na način na koji je korišten prije 4. jula 2007. godine, uz punu saradnju egipatskih vlasti i svih zainteresiranih strana.\nOn navodi da su napori u toku na osiguranju ponovnog otvaranja prelaza Rafah u roku od dvije sedmice i u skladu sa sporazumom o graničnim prelazima iz 2005.\nNaglasio je značaj uklanjanja prepreka i nelegalnih kontrolnih punktova uvedenih nakon 1. juna 2007., čime bi se uredilo putovanje građana i slobodan protok roba u pojas Gaze i iz njega.\nCeremonije su počele uz srijedu kojima se obilježava predaja Palestinskim vlastima graničnog prelaza Rafah s Egiptom na jugu pojasa Gaze.\nPrelazom je upravljao Hamas od preuzimanja vlasti nad pojasom Gaze u 2007. godini, prenosi palestinska novinska agencija Wafa.\nViše iz kategorije: « Četvero Rohinja se utopilo u pokušaju da pobjegnu u Bangladeš\tNobelovka i čelnica Mijanmara Suu Kyi pozvala Rohinje da se ne sukobljavaju »


SDA novopazarce nazvalo srpskim plaćenicima – Sandzacki\nSDA novopazarce nazvalo srpskim plaćenicima\nNa svojoj konferenciji za štampu govorili su o jučerašnjim incidentima u Novopazarskoj Skupštini u kojoj je ukraden telefon novinaru i koje su preskočili da navedu ali su građane koji su bili na sjednici nazvali plaćenicima. Na internet adresi SDA je dostupno obaveštenje koje prenosimo u potpunosti.\n“Pozivam srpsku Vladu da povuče srpsku vojsku, policiju, tužilaštvo i sudove iz Sandžaka jer oni predstavljaju prijeteću oružanu silu po Bošnjake. Pozivam međunarodne organizacije da pošalju misije koje će nadgledati povlačenje srpskih snaga i organa i učestvovati u formiranju multietničkih institucija čiji će sastav odgovarati nacionalnoj strukturi stanovništva u Sandžaku” – rekao je Škrijelj.\nU cijelom obaveštenju na njihovoj adresi se ne može videti da su osudili napad na novinara, koji je Bošnjak i član međunarodne novinarske organizacije.\nTagoviAhmedin Škrijelj gradska uprava konferencija Novi Pazar obavestenje sandzacki sandzak Sda\nSwiss PRO pomaže djecu sa autizmom i posebnim potrebama\nDr. Zukorlić: SPP najodgovorniji prema ekologiji\nVucic i Erdogan o putu TT-NP\nOglasio se Fetić telefon je još kod njih\nNovih 108 miliona dinara duga za Tutin\nDr. Ebu Davud el Misri održao predavanje u Klječu\nSPP Petnjica organizirano dijelila materija o Srebrenici u Podgorici\nOO SPP-a Tutin o posjeti Đorđevića Tutinu


Bilčik: Crna Gora treba da se usredsredi na vladavinu prava\nBeta 3. juna 2021. 21:45\nCrna Gora treba da se fokusira na reforme u oblastima vladavine prava, pravosudje, slobode medija i borbe protiv korupcije, kako bi napredovala na putu ka Evropskoj uniji, ocenio je danas predsedavajući Parlamentarnog odbora Evropske unije i Crne Gore za stabilizaciju i pridruživanje Vladimir Bilčik, preneo je Radio slobodna Evropa (RSE).\nTo su ocenili i poslanici Evropskog parlamenta u Rezoluciji o Crnoj Gori koja je usvojena 19. maja.\n„Naveli su da su zabrinuti zbog polarizovane političke klime u državi. Dijalog izmedju svih političkih aktera ključan je za dalji napredak“, rekao je Bilčik i dodao da je Crna Gora i dalje lider u pregovaračkom procesu u regionu.\nPrema njegovim rečima, Rezolucija o Crnoj Gori potvrdjuje snažnu podršku Evropskog parlamenta evropskom pristupnom procesu Crne Gore.\nBilčik je najavio da će 22. juna biti održana Medjuvladina konferencija sa Crnom Gorom, „koja će pristupanju EU dati neophodnu dinamiku“. On je pozvao na što skorije imenovanje šefova pregovaračkih grupa u Vladi.\n„Uprkos nekoliko pozitivnih aktivnosti u oblasti organizovanog kriminala i korupcije, i brzim odlukama koje se tiču izmena i dopuna Zakona o slobodi veroispovesti i Zakona o državnom tužilaštvu, važno je da Crna Gora sledi mišljenje Venecijanske komisije na sveobuhvatan način i kroz dijalog uključi sve političke stranke“, kazao je Bilčik posle sastanka Parlamentarnog odbora EU i Crne Gore za stabilizaciju i pridruživanje.


“Divlji” objekti na sve strane - BGnekretnine blog\n“Divlji” objekti na sve strane\nLegalizacija, nelegalno izgrađeni objekti, Odeljenje za urbanizam i građevinske poslove, Zakon o ozakonjenju objekata\nLegalizacija, Novosti 025 Jan 2016\nOdeljenje za urbanizam Šapca, već prvih dana popisa nelegalno sagrađenih objekata, suočava se sa problemom nedovoljnog broja ljudi, ali i ne zatiče građane kod svojih kuća. Ovim tempom, prikupljanje podataka moglo bi potrajati godinama, pa načelnica Jelena Jekić najavljuje da će do kraja meseca, umesto dve, na teren slati pet ekipa.\n- Katastar kaže da se na određenom lokalitetu nalaze privatne kuće, a naši inspektori vide da je izgrađena ulica. Na ovakvu situaciju naišli smo već u prva dva dana popisa. Inače, u evidenciji imamo 3.171 nelegalno sagrađen objekat, ali prcenjujemo da ih je dva do tri puta više - objašnjava naša sagovornica.\nPopis bespravno sagrađenih objekata po novom zakonu o ozakonjenju u gradu na Crnici počeo je 11. januara i do pauze koja je iznuđena zbog ledenih dana, u gradu je već popisan 131 objekat.\n- Primerak rešenja dostavljamo Odeljenju za urbanizam koje onda šalje obaveštenje investitoru da u roku od 30 dana mora da počne ozakonjenje, te da treba da izvrši snimanje objekta - objašnjava Janićijević.\n- U selima će u svakom dvorištu biti više objekata za popis jer popisujemo i ekonomske i poljoprivredne objekte, a svako domaćinstvo ima najmanje tri takva. Računamo da ćemo imati bar dvadesetak hiljada objekata za popis u 33 sela.